tripathysagar/odia_wiki huggingface dataset:
ଝିଲି ଦଳବେହେରା (ଜନ୍ମ : ୦୩ ଫେବୃଆରୀ ୧୯୯୯), ଜଣେ ଭାରତୀୟ ଭାରୋତ୍ତୋଳକ  । ୨୦୨୧ ମସିହାରେ ଉଜବେକିସ୍ଥାନର ତାସକେଣ୍ଟଠାରେ ଅନୁଷ୍ଠିତ ଏସୀୟ ଚମ୍ପିୟାନସିପରେ ୪୫ କିଗ୍ରା ଓଜନ ବର୍ଗରେ ସେ ସ୍ୱର୍ଣ୍ଣ ପଦକ ଓ ୨୦୧୯ ମସିହାରେ ଅଷ୍ଟ୍ରେଲିଆ ମହାଦେଶର ସାମୋଆଠାରେ ଅନୁଷ୍ଠିତ ରାଜ୍ୟଗୋଷ୍ଠୀ ଭାରୋତ୍ତୋଳନ ଚାମ୍ପିୟନସିପରେ ଭାରତକୁ ପ୍ରତିନିଧିତ୍ୱ କରି ସ୍ୱର୍ଣ୍ଣପଦକ ହାସଲ କରିଥିଲେ । ସେ ୪୫ କିଗ୍ରା ଓଜନ ବିଭାଗରେ ପ୍ରତିଦ୍ୱନ୍ଦିତା କରନ୍ତି । ଝିଲି, ଭୁବନେଶ୍ୱରସ୍ଥିତ କ୍ରୀଡ଼ା ଛାତ୍ରାବାସରେ ପି ଧର୍ମାରାଓଙ୍କଠାରୁ ପ୍ରଶିକ୍ଷଣ ଗ୍ରହଣ କରନ୍ତି । ସେ ୨୦୧୭ ରାଜ୍ୟଗୋଷ୍ଠୀ ଭାରୋତ୍ତୋଳନ ଚାମ୍ପିୟନସିପରେ ଜୁନିୟର ବାଳିକା ବିଭାଗରେ ରୌପ୍ୟ, ୨୦୧୮ ଜୁନିୟର ବିଶ୍ୱ ଭାରୋତ୍ତୋଳନ ଚାମ୍ପିୟନସିପରେ କାଂସ୍ୟ, ୨୦୧୯ ଏସୀୟ ଭାରୋତ୍ତୋଳନ ଚାମ୍ପିୟନସିପରେ ରୌପ୍ୟ ପଦକ ହାସଲ କରିଥିଲେ । ୨୦୧୮ ଏକଲବ୍ୟ ପୁରସ୍କାରପାଇଁ ସେ ମନୋନୀତ ହୋଇ ଉପ-ବିଜେତା ହୋଇଥିଲେ ।
ସ୍ତନ ରୋଗ ଅନେକ ପ୍ରକାରର ହେଲେ ମଧ୍ୟ ସ୍ତନ ରୋଗକୁ ମୁଖ୍ୟତଃ ପ୍ରଜଜନ ପ୍ରଣାଳୀର ବିକାର କିମ୍ବା ମାନବ ଶରୀରସ୍ଥ କେତେକ ନିର୍ଦ୍ଦିଷ୍ଟ ଝିଲ୍ଲୀର ବିକାର ଭାବେ ବର୍ଗୀକୃତ କରାଯାଇପାରେ । ଅଧିକାଂଶ ପ୍ରକାରର ସ୍ତନ ରୋଗ କ୍ୟାନସର-ମୁକ୍ତ ହୋଇଥାଏ । ସାଧାରଣଭାବେ ଜୀବାଣୁ ସଂକ୍ରମଣ, ସିଷ୍ଟ ତଥା କର୍କଟ ସଂକ୍ରମଣ ଏହି ରୋଗର କାରଣ ହୋଇଥାଏ । ତେବେ ଏକଥା ଜଣାଯାଇଛି ଯେ ପୁରୁଷ ମଧ୍ୟ ସ୍ତନ ରୋଗଦ୍ୱାରା ପ୍ରଭାବିତ ହୋଇଥାଅନ୍ତି । କାରଣ ଓ ନିରାକରଣ ପ୍ରକାରଭେଦ ସ୍ତନ କର୍କଟ ଦୁନିଆରେ ବର୍ତ୍ତମାନ ମହିଳାମାନଙ୍କ ମଧ୍ୟରେ ମୃତ୍ୟୁର ଏକ ସାଧାରଣ କାରଣ ଭାବେ ସ୍ତନ କର୍କଟ ଦେଖାଦେଇଛି । ସମ୍ଭାବ୍ୟ ସ୍ତନ କର୍କଟର ନିଦାନ ପାଇଁ ସ୍ତନ-ଆତ୍ମ ପରୀକ୍ଷା   ଏକ ସୁବିଧା କିନ୍ତୁ ଅବିଶ୍ୱସନୀୟ ବିଧି ଅଟେ । କମ ବୟସରେ ସ୍ତନ କର୍କଟ ରୋଗରେ ଆକ୍ରାନ୍ତ ହେବା ତଥା ସ୍ତନ କର୍କଟରୋଗର ପୁନରାଗମନ ଭଳି ବିପଦରୁ ରକ୍ଷା ପାଇବା ପାଇଁ ହେଲେ ବିଶେଷଜ୍ଞ ଡାକ୍ତରଙ୍କଦ୍ୱାରା ସ୍ତନର ନିୟମିତ ପରୀକ୍ଷା ସାଙ୍ଗକୁ ସ୍ତନ ଆତ୍ମ ପରୀକ୍ଷା, ଆବଶ୍ୟକତାଠାରୁ ଅଧିକ ଚର୍ବିର ପରିମାଣ କମାଇବା ସହିତ ନିୟମିତ ସ୍ୱସ୍ଥ ଆହାର ଉପରେ ଧ୍ୟାନ ଦେବାକୁ ହେବ ।
ବୁଟୋରଫାନୋଲ, ଅନ୍ୟମାନଙ୍କ ମଧ୍ୟରେ ବେପାର ନାମ ଷ୍ଟାଡୋଲ, ଯନ୍ତ୍ରଣାକୁ ଚିକିତ୍ସା କରିବା ପାଇଁ ବ୍ୟବହୃତ ଏକ ଓପିଓଏଡ <  " " >ଔଷଧ</ > । ନାକ ସ୍ପ୍ରେ ଭାବରେ ଏହା ଅଧକପାଳି ଚିକିତ୍ସା ପାଇଁ ବ୍ୟବହୃତ ହୋଇପାରେ । ଶିରା କିମ୍ବା ମାଂସପେଶୀରେ ଇଞ୍ଜେକ୍ସନ ଦେଇ ମଧ୍ୟମରୁ ପ୍ରବଳ ଯନ୍ତ୍ରଣାର ଚିକିତ୍ସା ପାଇଁ ଏହା ବ୍ୟବହାର କରାଯାଇପାରେ । ଏହାର ପ୍ରଭାବ ଆରମ୍ଭ ୧୫ ମିନିଟ ମଧ୍ୟରେ ହୁଏ ଏବଂ ଏହା ୫ ଘଣ୍ଟା ପର୍ଯ୍ୟନ୍ତ ରହିପାରେ । ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ଶ୍ୱାସକ୍ରିୟା ଅବସାଦ, ଦ୍ୱନ୍ଦ୍ୱ, ଉଚ୍ଚ ଅନୁଭବ, ଉତ୍ତେଜନା, ଗଲୁ, ଝାଳ, ବାନ୍ତି, ଏବଂ କୋଷ୍ଠକାଠିନ୍ୟ ଅନ୍ତର୍ଭୁକ୍ତ ହୋଇପାରେ । ଅପବ୍ୟବହାରର ସମ୍ଭାବନା ଥିବାବେଳେ ଏହା ମର୍ଫିନରୁ କମ୍ ଅଟେ । ଗର୍ଭାବସ୍ଥାରେ ଦୀର୍ଘକାଳୀନ ବ୍ୟବହାର ଶିଶୁର ନିଓନାଟାଲ ଆବଷ୍ଟିନାନ୍ସ ସିଣ୍ଡ୍ରୋମ ହୋଇପାରେ । ଏହାର ଆଗୋନିଷ୍ଟ - ଆଣ୍ଟାଗୋନିଷ୍ଟ ପ୍ରଭାବ ଏବଂ ଟାଇପ୍ ଓପିଏଟ ରିସେପ୍ଟରଗୁଡ଼ିକ ଉପରେ ହୁଏ । ୧୯୭୧ ମସିହାରେ ବୁଟୋରଫାନୋଲ ପେଟେଣ୍ଟ୍ ହୋଇଥିଲା ଏବଂ ୧୯୭୮ରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ଇଞ୍ଜେକ୍ସନ ପାଇଁ ୧ ମିଗ୍ରା ଭାଏଲର ମୂଲ୍ୟ ପ୍ରାୟ ୬ ଡଲାର । ଯୁକ୍ତରାଷ୍ଟ୍ରରେ ଏହା ଏକ ସିଡ୍ୟୁ୪ ନିୟନ୍ତ୍ରିତ ପଦାର୍ଥ ।
ଦେହରି ଏକ ଭାରତୀୟ ପୌରପାଳିକା   ଅଟେ । ଏହା ବିହାରର ରୋହ୍ତସ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଦେହରି ୨୫.୪୨୫୩ ଉତ୍ତର ଅକ୍ଷାଂଶ ଓ ୮୩.୮୧୯୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୯୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଦେହରି ସହରର ମୋଟ ଜନସଂଖ୍ୟା ୧୧୯୦୦୭ ଅଟେ । ସେଥି ମଧ୍ୟରୁ ୫୩.୪୦% ଜଣ ପରୁଷ ହୋଇଥିବା ବେଳେ ୪୬.୬୦% ଜଣ ନାରୀ ଅଟନ୍ତି । ଦେହରିର ସାକ୍ଷରତା ହାର ୬୬.୨୪% ଅଟେ । ଏହା ଜାତୀୟ ହାରଠାରୁ ୧.୪୦% ପ୍ରତିଶତ କମ ଅଟେ । ସେଥିରୁ ୩୯.୫୮% ପ୍ରତିଶତ ପୁରୁଷ ଓ ୨୬.୬୬% ନାରୀ ଅଟନ୍ତି । ୧୫.୦୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଦେହରିର ସରକାରୀ ଭାଷା ଅଟେ ।
ଏଇ ସଂଘର୍ଷ, ୧୯୯୮ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରଜନୀକାନ୍ତ ସାମନ୍ତରାୟ । ଅରୁଣ ମହାନ୍ତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସୁଜାତା ଆନନ୍ଦ, ବିଜୟ ମହାନ୍ତି, ଦୀପ୍ତି ନାଭାଲ୍, କ୍ରୀତି କୁମାର, ପୂର୍ଣ୍ଣେନ୍ଦୁ ଦତ୍ତ, ରାମଚନ୍ଦ୍ର ପତିଆରୀ, ଜର୍ଜ ତିଆଡ଼ି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସୁଜାତା ଆନନ୍ଦ ବିଜୟ ମହାନ୍ତି ଦୀପ୍ତି ନାଭାଲ୍ କ୍ରୀତି କୁମାର ପୂର୍ଣ୍ଣେନ୍ଦୁ ଦତ୍ତ ରାମଚନ୍ଦ୍ର ପତିଆରୀ ଜର୍ଜ ତିଆଡ଼ି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସରୋଜ ପଟ୍ଟନାୟକ । ରଜନୀ ରଞ୍ଜନ, ଚିନ୍ମୟ ହୋତା, ନିମାଇଁ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଦେବାଶିଷ, ଲୋପିତା ମିଶ୍ର, ଗୀତା ଦାସ, ମାମା ରଥ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ମେସାଲାଜିନ, ଅନ୍ୟ ନାମ ମେସାଲାମାଇନ୍ କିମ୍ବା 5-ଆମିନୋସାଲିସିଲିକ ଏସିଡ  ( 5- ) ଭାବରେ ମଧ୍ୟ ଜଣାଶୁଣା, ଏକ ଔଷଧ ଯାହା ଅଲସରାଟିଭ ଅଲସରେଟିଭ କୋଲାଇଟିସ ଏବଂ କ୍ରୋନ୍ ରୋଗ ସମେତ ଇନଫ୍ଲାମେଟୋରି ବାୱେଲ ଡିଜିଜ ରୋଗମାନଙ୍କ ଚିକିତ୍ସା ପାଇଁ ବ୍ୟବହୃତ ହୁଏ  ଏହା ସାଧାରଣତଃ ସାମାନ୍ୟରୁ ମଧ୍ୟମ ଗୁରୁତର ଧରଣର ରୋଗ ଚିକିତ୍ସା ପାଇଁ ବ୍ୟବହୃତ ହୁଏ  ଏହା ପାଟିରେଦ୍ୱାରା ମଳଦ୍ୱାର ମଧ୍ୟରେ ଦିଆଯାଏ  ପାଟିରେ ନିଆଯାଉଥିବା ଔଷଧ ଗୁଡ଼ିକ ଏକାଭଳି ପ୍ରଭାବଶାଳୀ ଦେଖାଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ବାନ୍ତି, ପେଟ ଯନ୍ତ୍ରଣା ଏବଂ ଜ୍ୱର ଅନ୍ତର୍ଭୁକ୍ତ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ପେରିକାର୍ଡାଇଟିସ, ଯକୃତ ସମସ୍ୟା, ଏବଂ ବୃକ୍‌କ ସମସ୍ୟା ହୋଇପାରେ। ଗର୍ଭାବସ୍ଥାରେ ଏବଂ ସ୍ତନ୍ୟପାନ ସମୟରେ ନିରାପଦ ଦେଖାଯାଏ  ସଲଫା ଆଲର୍ଜି ଥିବା ଲୋକଙ୍କଠାରେ କିଛି ସୂତ୍ର ସମସ୍ୟା ସୃଷ୍ଟି କରିପାରେ  ମେସାଲାଜିନ ହେଉଛି ଏକ ଆମିନୋସାଲିସଲେଟ ଏବଂ ଆଣ୍ଟି-ଇନଫ୍ଲାମେଟୋରି ଔଷଧ  ଏହା ଅନ୍ତନଳୀ ସହିତ ସିଧାସଳଖ ଯୋଗାଯୋଗ କରି କାର୍ଯ୍ୟକ୍ଷମ ହୁଏ  ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ମେସାଲାଜାଇନ୍ ୧୯୮୭ ମସିହାର ଅନୁମୋଦିତ ହୋଇଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ଏବଂ ଅନେକ ବ୍ୟବସାୟୀକ ନାମରେ ବିକ୍ରି ହୁଏ  ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୨୧ ସୁଦ୍ଧା ଏନଏଚଏସକୁ ୩୦ ପାଉଣ୍ଡରୁ କମ ଖର୍ଚ୍ଚ କରିବାକୁ ପଡ଼େ ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୨୮୮ ଡଲାର ଅଟେ । ୨୦୧୭ରେ, ଏହା ଯୁକ୍ତରାଷ୍ଟ୍ରରେ ୨୪୬ତମ ସାଧାରଣତ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଏକ ମିଲିୟନରୁ ଅଧିକ ପ୍ରେସକ୍ରିପସନ୍ ରହିଥିଲା
ନେଲ୍ଲୋର, ଆନ୍ଧ୍ର ପ୍ରଦେଶର ଏକ ସହର ଓ ନେଲ୍ଲୋର ଜିଲ୍ଲାର ସଦର ମହକୂମା । ନେଲ୍ଲୋର ଆନ୍ଧ୍ରପ୍ରଦେଶର ୪ର୍ଥ ବୃହତମ ସହର। ୧୩ଶ ଶତାବ୍ଦୀ ପର୍ଯ୍ୟନ୍ତ ଏହା  "ବିକ୍ରମ ସିଂହପୁରୀ "  ନାମରେ ପରିଚିତ ଥିଲା। ନେଲ୍ଲୋର ଆନ୍ଧ୍ରପ୍ରଦେଶର ରାଜଧାନୀଠାରୁ ୨୭୯ କି.ମି. ଦକ୍ଷିଣ ଏବଂ ଚେନ୍ନାଇଠାରୁ ୧୬୮ କି.ମି. ଉତ୍ତରରେ ଚେନ୍ନାଇ-କଲିକତା ଜାତୀୟ ରାଜପଥ ଉପରେ ଅବସ୍ଥିତ। ଏହା ପେନ୍ନା ନଦୀ ଉପକୂଳରେ ଅବସ୍ଥିତ ଯାହା ଧାନ ଓ ମୀନ ପାଇଁ ଜଣାଶୁଣା।
ହାମେଟ ଅସ୍ଥିଭଗ୍ନ ହେଉଛି କଚଟି ବା ରିଷ୍ଟରେ ଥିବା ହାମେଟ ହାଡ଼ର ଭାଙ୍ଗିବା ଅବସ୍ଥା । ଏହାର ଲକ୍ଷଣ ମଧ୍ୟରେ କଚଟିର ସାମନା ଭାଗରେ କାଣୀ ଆଙ୍ଗୁଠି ସିଧାରେ ଯନ୍ତ୍ରଣା । ଏକ ବସ୍ତୁକୁ ମୁଠେଇ ଧରିଲେ କଷ୍ଟ ଅଧିକ ହୁଏ । ଅବସ୍ଥା ଜଟିଳ ହେଲେ ଅଲନାର ସ୍ନାୟୁରେ ଆଘାତ ଏବଂ ଅଲନାର ଧମନୀରେ ରକ୍ତ ଜମାଟ ବାନ୍ଧିବା ହୋଇପାରେ । ଏହା ସାଧାରଣତଃ ବାସ୍କେଟ ବଲ, ଗଲ୍ଫ ଭଳି ଖେଳରେ ହୁଏ କିମ୍ବା ହାତ ଉପରେ ପଡ଼ିବା ସମୟରେ ଆଘାତ ପ୍ରାପ୍ତ ହୋଇଥାଏ । ଏହାର ପ୍ରକାରଗୁଡିକ ମଧ୍ୟରେ ହାମେଟର ହୁକ୍  (ଅଧିକାଂଶ ସାଧାରଣ) ଏବଂ ଶରୀର  (ପ୍ରକ୍ସିମାଲ ପୋଲ, ମେଡିଆଲ ଟ୍ୟୁବରୋସିଟି, ସାଜିଟାଲ ବକ୍ର ଏବଂ ଡର୍ସାଲ କରୋନାଲ) ହୋଇପାରେ  । ରୋଗ ନିର୍ଣ୍ଣୟ ସାଧାରଣତଃ ରଞ୍ଜନରଶ୍ମୀ ଦ୍ୱାରା ହୋଇଥାଏ କିନ୍ତୁ ଏକ ବିଶେଷ ଦୃଶ୍ୟ ଆବଶ୍ୟକ ହୋଇପାରେ ଯେପରିକି କାର୍ପାଲ୍ ଟନେଲ୍ କିମ୍ବା ସୁପିନେଟେଡ ଓବଲିକ ଦୃଶ୍ୟ, କିମ୍ବା ସିଟି ସ୍କାନ । ଏହାର ଚିକିତ୍ସାରେ ଭଲ ଭାବରେ ସଜ୍ଜିତ ହାଡ଼ ଥିଲେ ସାଧାରଣତଃ ୪ରୁ ୬ ସପ୍ତାହ ପାଇଁ ପ୍ଲାସ୍ଟର କାଷ୍ଟ ଦିଆଯାଏ ଯଦିଓ ଏହାର ଆରୋଗ୍ୟ ନ ହେବାର ବିପଦ ଅଧିକ ଅଛି । ଅନ୍ୟଥା ଅସ୍ତ୍ରୋପଚାର ସୂଚିତ କରାଯାଏ । ହୁକ୍ ଭଗ୍ନ ଅସ୍ତ୍ରୋପଚାରରେ ସାଧାରଣତଃ ହୁକ୍ ଅପସାରଣ କରାଯାଏ । କଚଟିରେ ହେଉଥିବା ସମସ୍ତ ଭଙ୍ଗା ମଧ୍ୟରୁ ହାମେଟ ଭଙ୍ଗା ପ୍ରାୟ ୨% ରୁ ୫% ଥାଏ ।
ୱାଲରସ  (ଇଂରାଜୀ ଭାଷାରେ  ) ଏକ ବଡ଼ ଆକାରର ପିନିପେଡ ସାମୁଦ୍ରିକ ସ୍ତନ୍ୟପାୟୀ ପ୍ରାଣୀ   ଯିଏ ଉତ୍ତର ମେରୁର   ଆର୍କଟିକ ସମୁଦ୍ର   ଓ ଉତ୍ତର ଗୋଲାର୍ଦ୍ଧର   ସବଆର୍କଟିକ   ସମୁଦ୍ରରେ ବିଚ୍ଛିନ୍ନ ଭାବରେ ବାସ କରନ୍ତି  । ଓଡୋବେନିଡି   ପରିବାରର ଓଡୋବେନସ ପ୍ରଜାତିର ଏହା ଏକମାତ୍ର ପ୍ରାଣୀ ଯିଏ ବଞ୍ଚିରହିଛି । ଏହି ପ୍ରଜାତିକୁ ଦୁଇ ଭାଗରେ ବିଭକ୍ତ କରାଯାଏ ଯେପରିକି ଆଟଲାଣ୍ଟିକ ମହାସାଗରରେ   ରହିଥିବା ଆଟଲାଣ୍ଟିକ ୱାଲରସ ଓ ପ୍ରଶାନ୍ତ ମହାସାଗରରେ ରହ ଥିବା ପାସିଫିକ ୱାଲରସ । ବୟଃପ୍ରାପ୍ତ ୱାଲରସର ବଡ଼ ଲମ୍ବା ଦାନ୍ତ   ଓ ଲମ୍ବା ଲୋମ   ସ‌ହିତ ଅଧିକ ସ୍ନାୟୁ ସଂଯୁକ୍ତ ହୋଇଥିବା ବଡ଼ ହେୟାର ଫଲିକ୍ଲ ଓ ବିରାଟକାୟ ଶରୀର ଥାଏ ଯାହାର ଓଜନ ପ୍ରାୟ ୨୦୦୦ କେଜି ବା ୪୪୦୦ ପାଉଣ୍ଡ ହୁଏ । କେବଳ ଦୁଇ ପ୍ରଜାତିର ହସ୍ତୀ ସିଲଙ୍କର   ଏହାଠାରୁ ଅଧିକ ଓଜନ ହୁଏ । ଏମାନେ କଣ୍ଟିନେଣ୍ଟାଲ ସେଲ୍‌ଫ   ଉପରେ ଅଗଭୀର ଜଳରେ ବାସ କରନ୍ତି, ସାମୁଦ୍ରିକ ବରଫ ଉପରେ ରହି ତାଙ୍କ ଖାଦ୍ୟ   ଯୋଗାଡ଼ କରନ୍ତି । ୱାଲରସ ବ‌ହୁତ ବର୍ଷ ବଞ୍ଚିରହନ୍ତି, ସାମାଜିକ ପ୍ରାଣୀ ଓ ଆର୍କଟିକ ସମୁଦ୍ରିକ ସ୍ଥାନରେ ସେମାନଙ୍କୁ କିସ୍ଟୋନ ପ୍ରଜାତି   କୁହାଯାଏ । ଅନେକ ମେରୁ ଅଞ୍ଚଳୀୟ ଆଦିମ ଅଧିବାସୀମାନଙ୍କର  ‌   ସଂସ୍କୃତିରେ ୱାଲରସ ଏକ ମୁଖ୍ୟ ଭୂମିକା ନିର୍ବାହ କରିଆସିଛି, ସେମାନେ ମାଂସ, ଚର୍ବି, ଚମଡ଼ା, ଦାନ୍ତ ଓ ହାଡ଼ ନିମନ୍ତେ ଏହାକୁ ମାରିଦିଅନ୍ତି । ଊନବିଂଶ ଓ ବିଂଶ ଶତାବ୍ଦୀର ପ୍ରଥମ ଭାଗରେ ବ୍ଲବର  , ଦାନ୍ତ   ଓ ମାଂସ ନିମନ୍ତେ ୱାଲରସକୁ ବିପୁଳ ପରିମାଣରେ ଶିକାର କରି ମାରିଦିଆଯାଉଥିଲେ । ମେରୁ ଅଞ୍ଚଳରେ ଏହାର ସଂଖ୍ୟା ଦୃତ ଗତିରେ କମିଗଲା । ଆଗ ଭଳି ମାନବ ଅତ୍ୟାଚାର କମ୍ ଥିବାରୁ ଅପେକ୍ଷାକୃତ ଭାବରେ ଏହା ପରେ ୱାଲରସ ସଂଖ୍ୟା ବଢ଼ୁଛି । ଶବ୍ଦ ବ୍ୟୁତ୍ପତ୍ତି ଜେଆରଆର ଟୋକିଏନ . ଭାବୁଥିଲେ, ଏହି ଶବ୍ଦଟି ଜର୍ମାନୀ ଭାଷାର ନିଆଯାଇଛି ଓ ଅନେକଙ୍କ ମତରେ ଏହା ଡଚ ଭାଷାର   ବା ପୁରୁଣା ନୋର୍ସ   ଭାଷାରୁ ଆସିଛି ।  'ୱାଲ'  ଅଂଶଟି ଡଚ ଭାଷାର ୱାଲଭିସ ତିମିରୁ ନିଆଯାଇଛି । ପୁରୁଣା ନୋର୍ସ ଭାଷାର ଘୋଡ଼ା/ ଶବ୍ଦରୁ ନିଆଯାଇଛି  'ରସ'  ଅଂଶଟି ନିଆଯାଇଛି । ଉଦାହରଣ ସ୍ୱରୂପ ଓଲ୍ଡ ନୋର୍ସରେ ହ୍ରୋସଭାଲର ଶବ୍ଦର ଅର୍ଥ ହର୍ଷ-ହ୍ୱେଲ ବା ଘୋଡ଼ା-ତିମି ଯାହା ସମୟକ୍ରମେ ଡଚ ଓ ଉତ୍ତର ଜର୍ମାନୀରେ ପରିବର୍ତ୍ତିତ ହୋଇ ଯଥାକ୍ରମେ ୱାଲରୋସ   ଓ ୱାଲରୋସସ   ହୋଇ ପରେ ଧୀରେ ଧୀରେ ୱାଲରସ ହୋଇଯାଇଛି । ଅନ୍ୟ ଏକ ଥିଓରି ଅନୁସାରେ ଏହା ଡଚ ଭାଷାର ୱାଲ ଶୋର    ' '  ଓ ରିଅସ ଜାଏଣ୍ଟରୁ    ' '  ନିଆଯାଇଛି । ପ୍ରଜାତି ନାମ ରୋସମାରୁସ   ଶବ୍ଦଟି ସ୍କଣ୍ଡିନେଭିଆ ଦେଶର । ନର୍‌ୱେ ଦେଶର ସନ ୧୨୪୦ରେ ଲିଖିତ ଏକ ପାଣ୍ଡୁଲିପି କୋନୁଙ୍ଗସକୁଗ୍ସରେ   ୱାଲରସକୁ ଆଇସଲ୍ୟାଣ୍ଡରେ ରୋସ୍ମଭାଲର  " "  ଓ ଗ୍ରୀନଲ୍ୟାଣ୍ଡରେ ରୋସ୍ଟୁଙ୍ଗ  " "  ନାମ ଦିଆଯାଇଛି । ଆଇସଲ୍ୟାଣ୍ଡ, ଗ୍ରୀନଲ୍ୟାଣ୍ଡ ଓ ନର‌ୱେର କେତେକ ସ୍ଥାନର ନାମ  ( , ) ୱାଲରସର ପ୍ରଜନନ ଭୂମିରୁ ନିଆଯାଇଛି  ।
ଗିରିଶ ଚନ୍ଦ୍ର ରାୟ  (ମୃତ୍ୟୁ: ୪ ମାର୍ଚ୍ଚ ୧୯୬୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଗିରିଶ ଓଡ଼ିଶା ରାଜନୀତିରେ ସୋସିଆଲିଷ୍ଟ ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ୧ମ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୫୨ ମସିହାରେ ସ୍ୱାଧୀନ ଭାରତର ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ବାରିପଦା ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରିବାର ଗିରିଶ ଚନ୍ଦ୍ର ରାୟଙ୍କର ବାପାଙ୍କ ନାମ ତାରିଣୀ ପ୍ରସାଦ ରାୟ ଏବଂ ତାଙ୍କ ପତ୍ନୀଙ୍କ ନାମ ମନୋରମା ରାୟ । ରାଜନୈତିକ ଜୀବନ ଗିରିଶ ଓଡ଼ିଶା ରାଜନୀତିରେ ସୋସିଆଲିଷ୍ଟ ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ସ୍ୱାଧୀନ ଭାବର ପ୍ରଥମ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୫୨ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଗିରିଶ ଚନ୍ଦ୍ର ରାୟ ସୋସିଆଲିଷ୍ଟ ପାର୍ଟିର ପ୍ରାର୍ଥୀ ଭାବରେ ବାରିପଦା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ସୁରେନ୍ଦ୍ର ସିଂହଙ୍କ ସହ ଯୁଗ୍ମ ଭାବରେ ବିଜୟୀ ହୋଇ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୫୨ ମସିହାରୁ ୧୯୫୭ ମସିହାଯାଏଁ କାର୍ଯ୍ୟ କରିଥିଲେ । ମୃତ୍ୟୁ ଗିରିଶ ୧୯୬୦ ମସିହାର ମାର୍ଚ୍ଚ ମାସ ୪ ତାରିଖରେ ମୃତ୍ୟୁବରଣ କରିଥିଲେ ।
ଜ୍ୟୋତ୍ସ୍ନାରାଣୀ ଭୋଇ ଜଣେ ଭାରତୀୟ ବିଦ୍ୟାଳୟ ଶିକ୍ଷକ ଓ ଓଡ଼ିଆ-ଭାଷୀ ଦଳିତ ଲେଖକ । ସେ ଦଳିତ ଚେତନା ସମ୍ବଳିତ ତାଙ୍କର ସମକାଳୀନ ଓଡ଼ିଆ କବିତା ରଚନା ନିମନ୍ତେ ଜଣାଶୁଣା । ଓଡ଼ିଆ ଦଳିତ ସାହିତ୍ୟକୁ ତାଙ୍କର ଅବଦାନ ନିମନ୍ତେ ସେ ୨୦୨୩ ମସିହାରେ ପ୍ରଥମ ସାବିତ୍ରୀବାଇ ଫୁଲେ ପୁରସ୍କାର ଲାଭକରିଥିଲେ । ତାଙ୍କ କବିତାରେ ସେ ଦଳିତ ଓ ପଛୁଆ ବର୍ଗଙ୍କ ଭିତରେ ବିବାଦ ବଦଳରେ ଏକତା ବଳରେ ଦଳିତ ଓ ଅବହେଳିତ ବର୍ଗଙ୍କ ସାମାଜିକ ଅସ୍ମିତାର ଆଲୋଡ଼ନ ବାବଦରେ ତଥା ବ୍ରାହ୍ମଣବାଦ ବିରୋଧରେ ବର୍ଣ୍ଣନା କରିଛନ୍ତି । ସଂକ୍ଷିପ୍ତ ଜୀବନୀ ଜ୍ୟୋତ୍ସ୍ନାରାଣୀ ଭୋଇ ଓଡ଼ିଶା ସରକାରଙ୍କ ଅଧୀନରେ ଘାଗୁର୍ଲି ନୋଡାଲ ସରକାରୀ ଉଚ୍ଚପ୍ରାଥମିକ ବିଦ୍ୟାଳୟରେ ପ୍ରଧାନ ଶିକ୍ଷୟିତ୍ରୀ ଭାବେ କାର୍ଯ୍ୟକରନ୍ତି । ସେ ପୂର୍ବରୁ ବାଲିପଟା ଉଚ୍ଚପ୍ରାଥମିକ ବିଦ୍ୟାଳୟର ପ୍ରଧାନ ଶିକ୍ଷୟିତ୍ରୀ ଥିଲେ । ସେ ଅଖିଳ ଭାରତୀୟ ସାହିତ୍ୟ ପରିଷଦ ବଲାଙ୍ଗୀର ଶାଖାର ଜଣେ ସଦସ୍ୟ । ସେ ବଲାଙ୍ଗୀର ଜିଲ୍ଲାର ପାଟଣାଗଡ଼ଠାରେ ରହନ୍ତି । ସାହିତ୍ୟ ରଚନା ଜ୍ୟୋତ୍ସ୍ନାରାଣୀ ଭୋଇ ତାଙ୍କ ସାହିତ୍ୟିକ କୃତିରେ ତାଙ୍କ ଅଙ୍ଗେନିଭା ଅନୁଭୂତିକୁ ଆଧାର କରି ଶିକ୍ଷାନୁଷ୍ଠାନରେ ଜାତିଭିତ୍ତିକ ଭେଦଭାବର ବିଶଦ୍ ବର୍ଣ୍ଣନା କରିଛନ୍ତି ।  "ଚମାର ଝିଅ"  ଏବଂ  "ସ୍କୁଲରେ ଜାତିବାଦ"  ନାମକ ତାଙ୍କର ଦୁଇଟି ଜଣାଶୁଣା କବିତାରେ ସେ ଶିକ୍ଷା ବ୍ୟବସ୍ଥା ସମେତ ଶାସନ ବ୍ୟବସ୍ଥା ମଧ୍ୟରେ ବ୍ରାହ୍ମଣବାଦୀ ବିଚାରଧାରାର ବ୍ୟାପକ ପ୍ରଭାବ ଉପରେ ଆଲୋକପାତ କରିଛନ୍ତି । ଏହି କବିତାଗୁଡ଼ିକ ବିଭିନ୍ନ ଭାଷାରେ ଅନୂଦିତ ହୋଇ ଅନେକ ପତ୍ରପତ୍ରିକାରେ ପ୍ରକାଶିତ ହୋଇଛି ।  "ସ୍କୁଲରେ ଜାତିବାଦ" ରେ ସେ ସ୍କୁଲ ଭୋଜି ସମୟରେ ଜାତିଭିତ୍ତିକ ଅପମାନର ଏକ ବ୍ୟକ୍ତିଗତ ଅନୁଭୂତି ବର୍ଣ୍ଣନା କରିଛନ୍ତି । ଉଚ୍ଚ ଜାତିର ଶିକ୍ଷୟିତ୍ରୀ ଯାଜ୍ଞସେନୀଙ୍କ ପାଖରେ ବସିଥିବା ବେଳେ କବିଙ୍କ ଜାତି ଜଣାପଡ଼ିଛି ଫଳରେ ଯାଜ୍ଞସେନୀ ନିଜ ଆସନ ବଦଳାଇ ବିଧିବଦ୍ଧ ଭାବରେ ନିଜକୁ ସଫା କରିଥିଲେ । ଏଭଳି ସଂକୀର୍ଣ୍ଣ ମାନସିକତାର ଥିବା ବେଳେ ଶିକ୍ଷାରେ ନ୍ୟାୟ ଦେବାର ସମ୍ଭାବ୍ୟତାକୁ ନେଇ କବି ପ୍ରଶ୍ନ ଉଠାଇଛନ୍ତି ।
ଓବିନଟଜୁମାବ, ପୂର୍ବରୁ ଆଫୁଟୁଜୁମାବ ଭାବରେ ଜଣାଶୁଣା, ଏକ ଔଷଧ ଯାହା କ୍ରନିକ୍ ଲିମ୍ଫୋସାଇଟିକ୍ ଲିଉକେମିଆ   ଏବଂ ଫୋଲିକୁଲାର୍ ଲିମ୍ଫୋମା   ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଯେତେବେଳେ ଫ୍ଲୁଡାରାବିନ୍ ବ୍ୟବହାର ହୋଇପାରିବ ନାହିଁ ସେତେବେଳେ ସିଏଲଏଲ   ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ, ନିମୋନିଆ, ମୂତ୍ରାଙ୍ଗ ସଂକ୍ରମଣ, ହର୍ପିସ ଜୋସ୍ଟର, ତରଲ ଝାଡ଼ା, ଯନ୍ତ୍ରଣା, ଶୋଇବାରେ ଅସୁବିଧା, କେଶ ଝଡ଼ିବା, ଜ୍ୱର, କମ୍ ପ୍ଲାଟେଲେଟ୍ ସ୍ତର ଏବଂ କମ୍ ଶ୍ୱେତ ରକ୍ତ କଣିକା ସ୍ତର ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ପ୍ରଗତିଶୀଳ ମଲ୍ଟିଫୋକାଲ୍ ଲ୍ୟୁକୋଏନସେଫାଲୋପାଥି ଏବଂ ହେପାଟାଇଟିସ ବି ପୁନଃ ସକ୍ରିୟ ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ସିଡି୨୦  ( 20) ସହିତ ସଂଲଗ୍ନ ହୁଏ ଏବଂ ସେଠାରେ ପ୍ରତିରକ୍ଷା ପ୍ରଣାଳୀକୁ ନିର୍ଦ୍ଦେଶ ଦେଇଥାଏ  । ୨୦୧୩ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୪ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଓବିନଟଜୁମାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୧ଗ୍ରାମ ବିଶିଷ୍ଟ ଭାଏଲର ମୂଲ୍ୟ ୩,୩୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୭,୨୦୦ ଡଲାର ଥିଲା ।
ନାଫାଜୋଲିନ/ଫେନିରାମିନ, ଏକ ବ୍ୟବସାୟୀକ ନାମ ନାଫକୋନ-ଏ, ବ୍ରାଣ୍ଡ ଏକ ଔଷଧ ମିଶ୍ରଣ ଯାହା ହେ ଫିଭର ଭଳି କଞ୍ଜକ୍ଟାଇଭା ଆଲର୍ଜି ରୋଗରେ ଲକ୍ଷଣମାନଙ୍କୁ କମ୍ କରିବାରେ ସାହାଯ୍ୟ କରିଥାଏ  ଏଥିରେ ନାଫାଜୋଲିନ ଓ ଫେନିରାମିନ ଥାଏ  ଏହା ଆଖିରେ ବୁନ୍ଦା ଭାବରେ ବ୍ୟବହୃତ ହୁଏ  ତିନି ଦିନରୁ ଅଧିକ ସମୟ ପାଇଁ ବ୍ୟବହାର ସୁପାରିଶ କରାଯାଏ ନାହିଁ  ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ଆଖି ଯନ୍ତ୍ରଣା, ଏବଂ ପ୍ୟୁପିଲ ବିସ୍ତାର ହୋଇପାରେ  ଗର୍ଭାବସ୍ଥାରେ ବ୍ୟବହାର ସୁରକ୍ଷିତ କି ନାହିଁ ତାହା ଅସ୍ପଷ୍ଟ ରହିଛି। ରକ୍ତନଳୀ ସଙ୍କୋଚନ କରିବାରେ ନାଫାଜୋଲିନ ସାହାଯ୍ୟ କରେ ଓ ହିଷ୍ଟାମିନ ପ୍ରଭାବକୁ ଫେନିରାମିନ ଅବରୋଧ କରିବାଦ୍ୱାରା ଗଲୁ କମିଯାଏ । ଯୁକ୍ତରାଷ୍ଟ୍ରରେ ଏହି ଔଷଧ ମିଶ୍ରଣକୁ ୧୯୯୪ ମସିହାରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦନ କରାଯାଇଥିଲା  ଏହା ଏକ ସାଧାରଣ ଔଷଧ ଓ ବିନା ପ୍ରେସକ୍ରିପସନରେ ମିଳେ । ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୨୦୩ ତମ ସାଧାରଣ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ ରହିଥିଲା।
ଆଲଭିମୋପାନ, ବେପାର ନାମ ଏଣ୍ଟେରେଗ, ହେଉଛି ଏକ ଔଷଧ ଯାହା ଆଂଶିକ ଅନ୍ତନଳୀ ରିଜେକସନ ପରେ ସର୍ଜିକାଲ୍ ଆନାଷ୍ଟୋମୋସିସର ଇଲିଅସର ପୁନରୁଦ୍ଧାରକୁ ତ୍ୱରାନ୍ୱିତ କରିବା ପାଇଁ ବ୍ୟବହୃତ ହୁଏ । ଛୋଟ ଅନ୍ତ୍ର କିମ୍ବା ବଡ଼ ଅନ୍ତ୍ର ଅସ୍ତ୍ରୋପଚାର ପରେ ଏହା ବ୍ୟବହୃତ ହୋଇପାରେ । ଏହା ପାଟିରେ ଦିନିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବୁକୁଜ୍ୱାଳା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃଦଘାତ ଏବଂ କମ୍ ପୋଟାସିୟମ୍ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ ପ୍ରନ୍ତୀୟ କାର୍ଯ୍ୟକ୍ଷମ - ଓପିଓଏଡ୍ ରିସେପ୍ଟର ଆଣ୍ଟାଗୋନିଷ୍ଟ । 2008 ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା। ଯୁକ୍ତରାଷ୍ଟ୍ରରେ ୧୨ ମିଗ୍ରାର ୧୫ ମାତ୍ରାର ମୂଲ୍ୟ ୨୦୨୨ରେ ୨୯୦୦ ଡଲାର ଅଟେ ।
ବିହାର ପ୍ରଦେଶ ବ୍ରିଟିଶ ଭାରତର ଏକ ପ୍ରଦେଶ ଥିଲା, ଯାହା ୧୯୩୬ ମସିହାରେ ବିହାର ଓ ଓଡ଼ିଶା ପ୍ରଦେଶର ବିଭାଜନଦ୍ୱାରା ଗଠିତ ହୋଇଥିଲା । ଇତିହାସ ୧୭୫୬ ମସିହାରେ ବିହାର ବଙ୍ଗଳାର ଏକ ଅଂଶ ଥିଲା । ୧୮୦୩ ମସିହା ଅକ୍ଟୋବର ୧୪ ତାରିଖରେ ଓଡ଼ିଶା ବ୍ରିଟିଶ ଶାସନ ଅଧୀନରେ ଥିଲା । ୧୯୧୨ ମସିହା ମାର୍ଚ୍ଚ ୨୨ ତାରିଖରେ ଉଭୟ ବିହାର ଏବଂ ଓଡ଼ିଶା ବଙ୍ଗଳାରୁ ବିହାର ଓ ଓଡ଼ିଶା ପ୍ରଦେଶ ଭାବରେ ଅଲଗା ହୋଇଥିଲେ । ୧୯୩୬ ମସିହା ଏପ୍ରିଲ ୧ରେ ବିହାର ଓ ଓଡ଼ିଶା ଅଲଗା ଅଲଗା ପ୍ରଦେଶରେ ପରିଣତ ହୋଇଥିଲେ । ଭାରତ ସରକାର ଅଧିନିୟମ୧୯୩୫ରେ ଏକ ପ୍ରାଦେଶିକ ବିଧାନ ସଭା ଏବଂ ଏକ ଦାୟିତ୍ୱବାନ ସରକାରର ନିର୍ବାଚନ ପାଇଁ ବ୍ୟବସ୍ଥା କରାଯାଇଥିଲା । ୧୯୩୭ରେ ନିର୍ବାଚନ ହୋଇଥିଲା ଏବଂ ଭାରତୀୟ ଜାତୀୟ କଂଗ୍ରେସ ଅଧିକାଂଶ ଆସନ ନେଇଥିଲା କିନ୍ତୁ ସରକାର ଗଠନ କରିବାକୁ ମନା କରିଦେଇଥିଲା । ମହମ୍ମଦ ୟୁନୁସଙ୍କ ନେତୃତ୍ୱରେ ଏକ ସଂଖ୍ୟାଲଘୁ ଅସ୍ଥାୟୀ ସରକାର ଗଠନ ହୋଇଥିଲା । କଂଗ୍ରେସ ତା 'ର ନିଷ୍ପତ୍ତି ବଦଳାଇ ୧୯୩୭ ଜୁଲାଇରେ କ୍ଷମତା ଗ୍ରହଣ କରିବାକୁ ସଂକଳ୍ପ ନେଇଥିଲା। ତେଣୁ ରାଜ୍ୟପାଳ ଶ୍ରୀକୃଷ୍ଣ ସିହ୍ନାଙ୍କୁ ସରକାର ଗଠନ ପାଇଁ ନିମନ୍ତ୍ରଣ କରିଥିଲେ। ନଭେମ୍ବର ୧୯୩୯ରେ ଗଭର୍ଣ୍ଣର ଜେନେରାଲଙ୍କ ଭାରତୀୟ ନେତାମାନଙ୍କ ସହ ପରାମର୍ଶ ନକରି ଜର୍ମାନୀ ବିରୋଧରେ ଯୁଦ୍ଧ ଘୋଷଣାର କରିଥିବାରୁ, ଅନ୍ୟ ପ୍ରଦେଶର କଂଗ୍ରେସ ମନ୍ତ୍ରଣାଳୟ ସହିତ ଶ୍ରୀକୃଷ୍ଣ ସିହ୍ନା ଇସ୍ତଫା ଦେଇଥିଲେ ଏବଂ ବିହାର ରାଜ୍ୟପାଳ ଶାସନ ଅଧୀନରେ ଆସିଥିଲା। ୧୯୪୬ରେ ଆଉ ଏକ ପର୍ଯ୍ୟାୟ ନିର୍ବାଚନ ଅନୁଷ୍ଠିତ ହୋଇଥିଲା, ଯେଉଁଥିରେ କଂଗ୍ରେସର ଆଉ ଏକ ସଂଖ୍ୟାଗରିଷ୍ଠତା ମିଳିଥିଲା ଏବଂ ସିହ୍ନା ପୁଣି ଥରେ ପ୍ରଧାନମନ୍ତ୍ରୀ ହୋଇଥିଲେ । ଶେଷରେ ୧୫ ଅଗଷ୍ଟ ୧୯୪୭ରେ ବିହାର ପ୍ରଦେଶ ସ୍ୱାଧୀନ ଭାରତର ଅଂଶ ହୋଇଗଲା ।
ନବରଙ୍ଗପୁର ] ଓଡ଼ିଶା ଅବସ୍ଥିତ ନବରଙ୍ଗପୁର ଜିଲ୍ଲାର ଏକ ମ୍ୟୁନିସିପାଲିଟି ଓ ଏକ ବଡ଼ ସହର । ଏହା ନବରଙ୍ଗପୁର ଜିଲ୍ଲାର ସଦର ମହକୁମା । ଅବସ୍ଥାନ ଏହାର ଦିଗବାରେଣି: ଏହି ସହର ୧୯.୧୪ ' ଅକ୍ଷାଂଶ ଓ ୮୨.୩୨'  ଦ୍ରାଘିମାରେ ଓ ସମୁଦ୍ର ପତ୍ତନଠାରୁ ୧୮୭୬ ଫୁଟ ଉଚ୍ଚରେ ଅବସ୍ଥିତ । ଇତିହାସ ପର୍ଯ୍ୟଟନ ଜନଗଣନା ୨୦୦୧ର ଜନଗଣନା ଅନୁସାରେ , ନବରଙ୍ଗପୁରର ଲୋକସଙ୍ଖ୍ୟା ଥିଲା ୨୭,୯୭୫ । ସମୁଦାୟର ଜନସଙ୍ଖ୍ୟାର ୫୩% ଭାଗ ପୁରୁଷ ଓ ମହିଳା ୪୭% । ହାରାହାରି ସାକ୍ଷରତା ହାର ୬୭%, ଯାହା ଜାତୀୟ ସାକ୍ଷରତା ହାର ୫୯.୫%ଠାରୁ ଅଧିକ । ପୁରୁଷ ସାକ୍ଷରତା ୭୨% ଓ ମହିଳା ସାକ୍ଷରତା ହାର ୬୨% । ସମୁଦାୟ ଲୋକସଙ୍ଖ୍ୟାର ୧୨% ୬ ବର୍ଷରୁ କମ ବୟସର ।
୧୯୩୯   ଗ୍ରେଗୋରି ପାଞ୍ଜି ଅନୁସାରେ ରବିବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1939 ବର୍ଷ, 2 ଶହସ୍ରାବ୍ଦର 939 ବର୍ଷ, 20 ଶତାବ୍ଦୀର 39 ବର୍ଷ, ଏବଂ ୧୯୩୦ ଦଶକର 10 ବର୍ଷ ଥିଲା ।
ଗୋଲାପ ମଞ୍ଜରୀ କର  (ଜନ୍ମ: ୧୯୪୯), ଜଣେ ଓଡ଼ିଆ କଥାଶିଳ୍ପୀ  । ତାଙ୍କର ୨ଟି ଉପନ୍ୟାସ ଓ ୬ଟି ଗଳ୍ପ ସଂକଳନ ପ୍ରକାଶିତ ହୋଇସାରିଛି । ସେ ଲେଖିକା ସାହିତ୍ୟ ସଂସଦ ସହିତ ଜଡ଼ିତ ରହିଛନ୍ତି । ପିଲାଦିନରୁ ଗୋଲାପ ମଞ୍ଜରୀ ସାହିତ୍ୟ ସୃଜନରେ ବ୍ରତୀ ଥିଲେ । ନବମ ଶ୍ରେଣୀରେ ପଢ଼ିବାବେଳେ ସେ ନିଜର ପ୍ରଥମ ଉପନ୍ୟାସ ଲେଖିଥିଲେ । ୧୯୬୬ ମସିହାରେ ସେ ଶୈଳବାଳା ମହିଳା ମହାବିଦ୍ୟାଳୟକୁ ପଢ଼ିବାକୁ ଆସିଥିଲେ । ସେଠାକାର ପରିବେଶ ତାଙ୍କ ସୃଜନଶୀଳତାକୁ ପ୍ରୋତ୍ସାହିତ କରିଥିଲା ଓ ସେ ଅଧିକ ଲେଖାଲେଖି କରିଥିଲେ । ୧୯୯୮ ମସିହାରେ ତାଙ୍କର ପ୍ରଥମ ଗଳ୍ପ ସଂକଳନ କେବେ କେବେ ଈଶ୍ୱର ପ୍ରକାଶିତ ହୋଇଥିଲା ।
ମାମୁନି ମିଶ୍ର ଜଣେ ଓଡ଼ିଆ ଅଭିନେତ୍ରୀ । ସେ ଓଡ଼ିଆ କଥାଚିତ୍ର ଏବଂ ଦୂରଦର୍ଶନ ଧାରାବାହିକରେ ବିଭିନ୍ନ ଭୂମିକରେ ଅଭିନୟ କରନ୍ତି । ମାମୁନି ୧୯୯୯ ମସିହାରେ ମା ' ପରି କିଏ ହେବ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ଏହାପରେ ସେ ସହକଳାକାର ଭାବରେ କିଛି ଓଡ଼ିଆ ଚଳଚ୍ଚିତ୍ରରେ ଅଭିନୟ କରିଥିଲେ । ମାମୁନି ଓଡ଼ିଆ କଥାଚିତ୍ର ବ୍ୟତୀତ ଦୂରଦର୍ଶନ ଧାରାବାହିକରେ ଖଳନାୟିକାଠାରୁ ଆରମ୍ଭ କରି ହାସ୍ୟ ଅଭିନେତ୍ରୀ ଭାବରେ ବିଭିନ୍ନ ଭୂମିକା ଅଭିନୟ କରୁଛନ୍ତି । ଅଭିନୟ ଜୀବନ ମାମୁନି ମିଶ୍ର ୧୯୯୯ ମସିହାରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ମା ପରି କିଏ ହେବ, ଯେଉଁଥିରେ ସେ ପୂଜା ଭୂମିକାରେ ଅଭିନୟ କରିଥିଲେ । ଏହାପରେ ସେ କୋଟିଏରେ ଗୋଟିଏ, ନାରୀ ଆଖିରେ ନିଆଁ, ହରିଭାଇ ହାରେନା, ତୁ ମୋ ଆଖିର ତାରା, କଥାନ୍ତର ଆଦି କଥାଚିତ୍ରରେ ଅଭିନୟ କରିଥିଲେ । ମାମୁନି ଓଡ଼ିଆ କଥାଚିତ୍ର ବ୍ୟତୀତ ଦୂରଦର୍ଶନ ଧାରାବାହିକରେ ଅଭିନୟ କରୁଛନ୍ତି । ଇ ଟିଭି ଓଡ଼ିଆରେ ପ୍ରସାରତି ଲୋକପ୍ରିୟ ଧାରାବାହିକ ବଡ଼ ଘର ବଡ଼ ଗୁମର କଥାରେ ସେ ରତ୍ନା ଦେବରାୟ ଭୂମିକାରେ ଲୋକପ୍ରିୟତା ଅର୍ଜନ କରିଥିଲେ । ଏହି ଭୂମିକରେ ପୂର୍ବରୁ ଅପରାଜିତା ମହାନ୍ତି ଅଭିନୟ କରୁଥିଲେ । ସେ ଇ ଟିଭି ଓଡ଼ିଆରେ ଟାଇମ୍ ପାସ୍, ତରଙ୍ଗ ଟିଭିରେ ଆମ ଘର ଲକ୍ଷ୍ମୀ, ସାର୍ଥକ ଟିଭିରେ ମାନିନୀ ଆଦି ଧାରାବାହିକରେ ଅଭିନୟ କରିଥିଲେ ।
ଦକ୍ଷିଣ କୋଏଲ ନ‌ଦୀ ବା କୋଏଲ ନ‌ଦୀ ଭାରତର ଝାଡ଼ଖଣ୍ଡ ଏବଂ ଓଡ଼ିଶା ରାଜ୍ୟ ଭିତର ଦେଇକି ପ୍ରବାହିତ ହେଉଅଛି । ଏହି ନ‌ଦୀର ଉତ୍ପତ୍ତି ଛୋଟନାଗପୁର ମାଳଭୂମିରେ ରାଞ୍ଚି ନିକଟବର୍ତ୍ତୀ ଅଞ୍ଚଳରେ ହୋଇଛି। ଏହି ନ‌ଦୀର ମୁଖ୍ୟ ଉପନ‌ଦୀଗୁଡ଼ିକ ହେଲେ ଦକ୍ଷିଣ କାରୋ ନ‌ଦୀ ଏବଂ ଉତ୍ତର କାରୋ ନ‌ଦୀ। କୋଏଲ ନ‌ଦୀ ପାନପୋଷ, ଓଡ଼ିଶାରେ ଶଙ୍ଖ ନ‌ଦୀ ସ‌ହିତ ମିଳିତ ହୋଇ ବ୍ରାହ୍ମଣୀ ନଦୀ ଗଠନ ହୋଇଥାଏ ।
କଲ୍ୟାଣୀ ଠାକୁର ଚରାଲ  (ଜନ୍ମ ୧୯୬୫) ଜଣେ ଭାରତୀୟ ବଙ୍ଗଳା ଭାଷୀ ଦଳିତ ନାରୀବାଦୀ କବି ଓ ଲେଖିକା  । ଜୀବନୀ ପ୍ରାରମ୍ଭିକ ଜୀବନ କଲ୍ୟାଣୀ ଠାକୁର ଚରାଲ ପଶ୍ଚିମବଙ୍ଗର ନଦିଆ ଜିଲ୍ଲାର ବାଗୁଲାଠାରେ ମାଟୁଆ ସମ୍ପ୍ରଦାୟରେ ଜନ୍ମଗ୍ରହଣ କରିଥିଲେ । ଜାତି ଆଧାରରେ ଭେଦଭାବର ସମ୍ମୁଖୀନ ହେବା ପରେ ସେ ନିଜ ନାମରେ  "ଚରାଲ"   (ଚଣ୍ଡାଳ) ନାମ ବ୍ୟବହାର କରିବା ଆରମ୍ଭ କରିଥିଲେ ଏବଂ ଏହି ସିଦ୍ଧାନ୍ତ ଅବହେଳିତ ମାଟୁଆ ସମ୍ପ୍ରଦାୟରେ ତାଙ୍କ ସଦସ୍ୟତାକୁ ସୂଚିତ କରିବା ନିମନ୍ତେ ଥିଲା  । ଶିକ୍ଷା ଓ ବୃତ୍ତି ସେ ବାଣିଜ୍ୟରେ ସ୍ନାତକ ଡିଗ୍ରୀ ହାସଲ କରି ପରେ ଭାରତୀୟ ରେଳବାଇରେ କିରାଣୀ ଭାବେ କାର୍ଯ୍ୟ ଆରମ୍ଭ କରିଥିଲେ । ପରେ ଜାତି ଆଧାରରେ ଭେଦଭାବ ଏବଂ ନିର୍ଯାତନା ପାଇବା ପରେ ବୃତ୍ତିରୁ ଇସ୍ତଫା ଦେଇଥିଲେ । ନାରିବାଦ ସେ ନିଜ ପିତାମାତାଙ୍କୁ ନାରୀବାଦ ପ୍ରତି ତାଙ୍କର ଆଗ୍ରହର ଏକ ପ୍ରାରମ୍ଭିକ ପ୍ରଭାବ ବୋଲି ଦର୍ଶାଇଛନ୍ତି । ସେ ତାଙ୍କ ବାପା ସେମାନଙ୍କ ଗାଁରେ ଏକ ଘରୋଇ ନିର୍ଯାତନା ମାମଲାକୁ ରୋକିବାରେ ହସ୍ତକ୍ଷେପ କରିବା ଏବଂ ସବୁ ପିଲାଙ୍କୁ ଶିକ୍ଷା ପାଇବା ପାଇଁ ସମାନ ସୁଯୋଗ ଦିଆଯିବା ନିଶ୍ଚିତ କରିବାରେ ତାଙ୍କ ମା 'ଙ୍କ ପ୍ରତିବଦ୍ଧତା ବାବଦରେ ବର୍ଣ୍ଣନା କରିଛନ୍ତି । ତାଙ୍କ ପିତା ଜଣେ ସୁରକ୍ଷା କର୍ମୀ ଭାବରେ କାର୍ଯ୍ୟ କରୁଥିଲେ ଏବଂ ଏକ ଫାର୍ମରେ ମାଳୀ ଭାବେ ତଥା କାଠକଟାଳି ଭାବରେ କାମ ମଧ୍ୟ କରୁଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୮ ଜୁଲାଇ ବର୍ଷର ୧୮୯ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୯୦ତମ  । ବର୍ଷ ଶେଷ ହେବା ପାଇଁ ଆଉ ୧୭୬ ଦିନ ବାକି ଅଛି ।
୧୯୩୪   ଗ୍ରେଗୋରି ପାଞ୍ଜି ଅନୁସାରେ ସୋମବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1934 ବର୍ଷ, 2 ଶହସ୍ରାବ୍ଦର 934 ବର୍ଷ, 20 ଶତାବ୍ଦୀର 34 ବର୍ଷ, ଏବଂ ୧୯୩୦ ଦଶକର 5 ବର୍ଷ ଥିଲା ।
ସୀମାହୀନ ସମୁଦ୍ର ମଧ୍ୟରେ ଦୀର୍ଘ ଜଳଯାତ୍ରା ସମୟରେ ଜଳଭାଗ ମଧ୍ୟରେ ଜାହାଜର ଅବସ୍ଥିତି, ସମୟ, ଆଦି ଜାଣିବାକୁ ପଡ଼ିଥାଏ । ଜଳଭାଗ ମଧ୍ୟରେ ଜାହାଜର ଅବସ୍ଥିତି ନିରୂପଣ ପାଇଁ ସେହି ସ୍ଥାନଟିର ଅକ୍ଷାଂଶ ଓ ଦ୍ରାଘିମା ଜାଣିବାକୁ ପଡ଼େ । ମଧ୍ୟାହ୍ନ ସମୟରେ ଆକାଶରେ ସୂର୍ଯ୍ୟର ଅବସ୍ଥାନରୁ ସେହି ସ୍ଥାନର ଅକ୍ଷାଂଶ ନିର୍ଣ୍ଣୟ କରାଯାଏ । ମାତ୍ର ସ୍ଥାନର ଦ୍ରାଘ୍ରିମା ନିରୂପଣ କରିବାରେ ବିଶେଷ ଅସୁବିଧା ହୁଏ । ସମୁଦ୍ର ମଧ୍ୟରେ ସବୁ ସ୍ଥାନର ଅବସ୍ଥା ସମାନ ନଥାଏ । ବିଭିନ୍ନ ସ୍ଥାନର ତାପମାତ୍ରା ଓ ଚାପ ସମାନ ନଥାଏ । ତେଣୁ ସାଧାରଣ ଘଣ୍ଟା ଯୋଗେ ଠିକ୍ ସମୟ ପାଇବା ସହଜ ହୁଏ ନାହିଁ । ପୁଣି ଜାହାଜଟି ଜଳଭାଗରେ ଗତି କରୁଥିବାରୁ ପ୍ରତିମୂହୁର୍ତ୍ତର୍ରେ ସ୍ଥାନୀୟ ସମୟ ବଦଳୁଥାଏ । ଏଥିପାଇଁ ଆଗେ ଜଳଯାତ୍ରା ସମୟରେ ବହୁ ଅସୁବିଧା ହେଉଥିଲା । ଆକାଶରେ ସୂର୍ଯ୍ୟ, ଚନ୍ଦ୍ର, ଗ୍ରହ, ତାରକା ଆଦିର ଅବସ୍ଥିତିକୁ ଲକ୍ଷ୍ୟ କରି ସେତେବେଳେ ଜଳଯାତ୍ରା କରାଯାଉଥିଲା । ମାତ୍ର ଏଥିରୁ ନିର୍ଭୁଲ ତଥ୍ୟ ମିଳୁନଥିଲା । ଏହି ଅସୁବିଧାକୁ ଦୂର କରିବା ପାଇଁ ପୃଥିବୀର ବହୁ ଦେଶ ବୈଜ୍ଞାନିକମାନେ ଚେଷ୍ଟା ଆରମ୍ଭ କରିଥିଲେ । ଇଂରେଜ ସରକାର ୧୭୧୨ ମସିହାରେ ୨୦,୦୦୦ ଡଲାର ମୂଲ୍ୟର ଗୋଟିଏ ପୁରସ୍କାର ଘୋଷଣା କରିଥିଲେ । ସମୁଦ୍ର ମଧ୍ୟରେ ନିର୍ଭୁଲ ଦ୍ରାଘିମା ନିରୂପଣ କରିବା ପାଇଁ ଏହି ପୁରସ୍କାର ଘୋଷଣା କରାଯାଇଥିଲା । ଇଂଲଣ୍ଡର ୟର୍କସାୟାର ଅଞ୍ଚଳର ଜଣେ ବଢ଼େଇ ଏଥିପାଇଁ ଆଗେଇ ଆସିଲେ । ସେ ଥିଲେ ଜନ ହାରିସନ । ସେ ପ୍ରଥମେ ୧୭୩୦ ମସିହାରେ ଏଚ୧  ( 1) ନାମରେ ଗୋଟିଏ କ୍ରୋନୋମିଟର ତିଆରି କରିଥିଲେ  । ମାତ୍ର ସେଥିରେ ନିର୍ଭୁଲ ସମୟ ମିଳିପାରୁନଥିଲା ଏହା ପରେ ପରେ ସେ ଆଉ ଦୁଇଟି ଉନ୍ନତ କ୍ରୋନୋମିଟର ତିଆରି କରିଥିଲେ । ତାହାକୁ ମଧ୍ୟ କେହି ଗ୍ରହଣ କଲେ ନାହିଁ । ୧୭୬୧ ମସିହାରେ ସେ ଏଚ୪ ନାମରେ ଗୋଟିଏ ଛୋଟ ଓ ଉନ୍ନତ କ୍ରୋନୋମିଟର ବାହାର କରିଥିଲେ । ଏହାର ସମୟ ମାପ ନିର୍ଭୁଲ ଥିଲା । ତାଙ୍କର ଦୀର୍ଘ ୮୧ ଦିନର ଜଳଯାତ୍ରା ମଧ୍ୟରେ ଏହି କ୍ରୋନୋମିଟରଟିରେ ମାତ୍ର ୫ ସେକେଣ୍ଡ ଭୁଲ ବାହାରିଥିଲା । ସେଥିପାଇଁ ସେ ବର୍ଷ ହାରିସନଙ୍କୁ ଇଂରେଜ ସରକାର ୨୦,୦୦୦ ଡଲାର ଅର୍ଥ ପୁରସ୍କାର ଦେଇଥିଲେ । କ୍ରୋନୋମିଟରର ଇତିହାସ ସମ୍ପର୍କରେ ମନେ ପକାଇବା ବେଳେ ସମସ୍ତେ ହାରିସନଙ୍କ ୩୧ ବର୍ଷର ପରିଶ୍ରମକୁ ମନେ ପକାନ୍ତି । ଏହାପରେ ୧୭୭୨ ମସିହାରେ ସେ ଏଚ୫ ନାମରେ ଆଉ ଗୋଟିଏ କ୍ରୋନୋମିଟର ବାହାର କରିଥିଲେ । କ୍ରୋନୋମିଟର ଚାବିଦିଆ ଘଡ଼ିଠାରୁ ଟିକିଏ ବଡ଼ ହୋଇଥାଏ । ପ୍ରତ୍ୟେକ କ୍ରୋନୋମିଟରକୁ ସ୍ୱିଜରଲାଣ୍ଡର ଉଙଉଝ ସଂସ୍ଥା ତରଫରୁ ସ୍ୱୀକୃତି ମିଳିଥାଏ । ସାଧାରଣ ଘଣ୍ଟା ପରି ସ୍ଥାନ ଅନୁସାରେ ସମୟ ବଦଳି ନ ଯିବା ପାଇଁ ଏଥିରେ ସମସ୍ତ ବ୍ୟବସ୍ଥା ରହିଥାଏ । ତାପମାତ୍ରା ଓ ଚାପର ପ୍ରଭାବରୁ ମଧ୍ୟ ଏହାକୁ ମୁକ୍ତ ରଖାଯାଇଥାଏ । ପୂର୍ବେ ଜଳଯାତ୍ରା ସମୟରେ କ୍ରୋନୋମିଟରର ଆବଶ୍ୟକତା ଯଥେଷ୍ଟ ଥିଲା । ମାତ୍ର ପରେ ସମଗ୍ର ପୃଥିବୀରେ ରେଡ଼ିଓ ଯୋଗେ ନିର୍ଭୁଲ ସମୟ ପ୍ରଚାର କରାଯିବାରୁ ଏହାର ଗୁରୁତ୍ୱ କମିଗଲା । ୧୯୬୦ ମସିହା ପରଠାରୁ ଜଳଯାତ୍ରା ସମୟରେ କୃତ୍ରିମ ଉପଗ୍ରହ ଗୁଡ଼ିକର ସାହାଯ୍ୟ ନିଆଯାଉଛି ।
'କ୍ରେୟନ ଶିନଚାନ: ବହୁତ ସ୍ୱାଦିଷ୍ଟ । -ଶ୍ରେଣୀ ଖାଦ୍ୟ ସର୍ଭାଇବାଲ।' ହେଉଛି ପ୍ରସିଦ୍ଧ ଆନିମେ ଶିନଚାନର ୨୧ତମ ଚଳଚ୍ଚିତ୍ରର ନାମ । ଏହା ଅପ୍ରେଲ୨୦, ୨୦୧୩ରେ ଜାପାନରେ ରିଲୀଜ ହୋଇଥିଲା। ଏହା ମାସାକାଜୁ ହାଶିମୋତୋଙ୍କଦ୍ୱାରା ନିର୍ଦ୍ଦେଶିତ । ଏହାକୁ କିମିକୋ ଉଏନୋ ଲେଖିଛନ୍ତି । ଏହି ଚଳଚ୍ଚିତ୍ରରେ -ଗ୍ରେଡ ଖାଦ୍ୟକୁ ବଞ୍ଚେଇବା ପାଇଁ ମୁଖ୍ୟ ପାତ୍ର ଶିନଚାନକୁ ଏକ ସ୍ପେଶାଲ ସସକୁ ସୁରକ୍ଷା କରିବାକୁ ପଡ଼ିବ । ଏହି ଚଳଚ୍ଚିତ୍ରଟା ଶିନ-ଏଇ ଏନିମେଶନଦ୍ୱାରା ନିର୍ମିତ । ସାରକଥା ଏହି କାହାଣିରେ ଶିନ୍ ଚାନ୍ ଓ କାସୁକାବେ ଡିଫେନ୍ସ୍ ଗ୍ରୁପ୍କୁ -ଶ୍ରେଣୀ ଖାଦ୍ୟର ମେଳାକୁ ଯିବାର ଥିଲା। କିନ୍ତୁ ସେହି ସମୟରେ, ଜଣେ ଅଜିବ ଲୋକ ତାଙ୍କୁ ଏକ ସସ୍କୁ ମେଳାକୁ ପଠେଇବାକୁ କହିଲା । ସେ ସସ୍ ଟା ଥିଲା ଏକ ଲେଜେନ୍ଡାରି ସସ୍, ଜେଉଟା ପ୍ରୁଥିବିର -ଶ୍ରେଣୀ ଖାଦ୍ୟକୁ ବଞ୍ଛେଇବା ପାଇ ସକ୍ଷମ । ଯଦି ତାହା ଶୈତାନ୍ ହାତରେ ପଡ଼ିଗଲା, ତେବେ -ଶ୍ରେଣୀ ଖାଦ୍ୟ ସମାପ୍ତ ହେଇଜିବ । ବର୍ତ୍ତମାନ, ଶିନ୍ ଚାନ୍ ଓ ସାଥିମାନଙ୍କୁ ସେହି ସସ୍କୁ ମେଳାକୁ ସୁରକ୍ଷା କରି ପହଞ୍ଚେଇବକୁ ପଡ଼ିବ । ଫିଲ୍ମ ପାତ୍ର ଶିନଚାନ ହିରୋଶି ନୋହାରା ମିସାଏ ହିମାୱାରି ଶିରୋ କାଜାମା ମାସାଓ ନେନେ ବୋଚାନ ମିଚ୍ଚି ୟୋଶିରିନ କାଜାମାର ମାମା ଅତିଥି ଚରିତ୍ର ବେନିକୋ ଶୌଗାନୋ କୋରୋକ୍କେ-ଦୋନ ସସ୍ର କେନ ଶେଫ କାୱାଗୋଏ ବୁନ୍ତା ମିନାମି ଓକ୍ୟୌ ମାସା ଗୌର୍ମେଟ୍ ପୋଏ କାବିଆର୍ ଟ୍ରଫଲ୍ ପିଗ୍ଗୀ ଫୋଇଏ-ଗ୍ରାସ୍ ସୁଶି କପଲ୍ ସ୍ଟେକ୍ ରାଇଡ଼ର ସ୍ଲୋଗାନ ରୋଷ ଭଜା ନୁଡ଼ଲ ଏକାଗ୍ରତା ବନ୍ଧୁତ୍ୱ  ପ୍ରସଙ୍ଗ ଗୀତ ପ୍ରାରମ୍ଭିକ ଗୀତ ନାମକିମି ନି ୧୦୦ ପରସେନ୍ଟ " ଗାୟକକ୍ୟାରୀ ପାମୟୁ ପାମୟୁ"  ମଝି ଗିତ ନାମୟାକିସୋବା ନୋ ଉତା ~ସସ୍ ଇଜ୍ ଲଭ୍~ " ଗାୟାକ: ତୋଶିୟୁକି ଆରାକାବ୍ୱା"  ସମାପ୍ତି ଗୀତ ନାମ: ଗାୟକ/ବ୍ୟାନ୍ଡ୍: ଡିଭିଡି ରିଲୀଜ ଏହି ଚଳଚ୍ଚିତ୍ରର ଡିଭିଡି ଏବଂ ବ୍ଲୁ-ରେ ଜାପାନରେ ୮ ନଭେମ୍ବର ୨୦୧୩ରେ ପ୍ରକାଶିତ ହୋଇଥିଲା । ସିନେମା ଆୟ ଏହି ଚଳଚ୍ଚିତ୍ରଟି ମୋଟ ୧କୋଟି୨୭ ଲକ୍ଷ ଡଲାର ଆୟ କରିଥିଲା । ଭାରତରେ ଭାରତରେ ଏହି ଚଳଚ୍ଚିତ୍ରଟି ୧୯ ଜୁଲାଇ ୨୦୧୪ରେ ହଂଗାମା ଟିଭିରେ ପ୍ରସାରିତ ହୋଇଥିଲା ।
ଦୀପନ୍ୱିତ ଦାଶମହାପାତ୍ର ଜଣେ ଓଡ଼ିଆ ଅଭିନେତା । ସେ ମଞ୍ଚ, ଚଳଚ୍ଚିତ୍ର ଓ ଓଟିଟି ମାଧ୍ୟମରେ ଅଭିନୟ କରନ୍ତି । ପ୍ରାରମ୍ଭିକ ଜୀବନ ଦୀପନ୍ୱିତ, ବାଲେଶ୍ୱର ଜିଲ୍ଲାର ସୋରୋଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଜୀତେନ୍ଦ୍ର ଦାଶମହାପାତ୍ର ଓ ମାତାଙ୍କ ନାମ ଜ୍ୟୋତ୍ସ୍ନା ଦାଶମହାପାତ୍ର । ସେ ସୋରୋର ରାମକୃଷ୍ଣ ଶିକ୍ଷା ନିକେତନ ଓ ଏସ ଏନ ହାଇସ୍କୁଲରୁ ସ୍କୁଲ ଶିକ୍ଷାଲାଭ କରିଥିଲେ । ସେ ଉପେନ୍ଦ୍ରନାଥ ମହାବିଦ୍ୟାଳୟ, ସୋରରୁ +୨ ଶିକ୍ଷା ସମାପ୍ତ କରି ଶିକ୍ଷା ଓ ଅନୁସନ୍ଧାନ ବିଶ୍ୱବିଦ୍ୟାଳୟରୁ ଇଲେକ୍ଟ୍ରିକାଲ ଇଞ୍ଜିନିୟରିଂରେ ଡିଗ୍ରୀ ହାସଲ କରିଥିଲେ । ଅଭିନୟ ଜୀବନ ଦୀପନ୍ୱିତ, କଲେଜରେ ପଢ଼ିବା ସମୟରୁ ମଞ୍ଚରେ ଅଭିନୟ ଆରମ୍ଭ କରିଥିଲେ । ସେ ଶିକ୍ଷା ଓ ଅନୁସନ୍ଧାନ ବିଶ୍ୱବିଦ୍ୟାଳୟର ନାଟ୍ୟନୁଷ୍ଠାନ ଟୋନିଲଷ୍ଟକ ଓ ପରେ ଉତ୍ତର ପୁରୁଷ ଏବଂ ଜୀବନ ରେଖା ମଞ୍ଚାନୁଷ୍ଠାନରେ କାମ କରିଛନ୍ତି । ସମରେଶ ରାଉତରାୟଙ୍କ ଓଡ଼ିଆ ୱାନ ସଂସ୍ଥାନ ଦୀପନ୍ୱିତଙ୍କୁ ପ୍ରଥମେ ମ୍ୟୁଜିକ ଆଲବମରେ ଅଭିନୟ କରିବାର ସୁଯୋଗ ଦେଇଥିଲା । ୱେବସିରିଜ ରାବଣ ପୋଡ଼ିର ସଫଳତା ତାଙ୍କୁ ଜନାଦୃତି ଆଣିଦେଇଥିଲା । ଏହା ପରେ ତାଙ୍କୁ ଚଳଚ୍ଚିତ୍ରରେ ଅଭିନୟର ସୁଯୋଗ ମିଳିଥିଲା । ଦମନ ତାଙ୍କର ପ୍ରଥମ ଚଳଚ୍ଚିତ୍ର ଥିଲା । ଏଥିରେ ସେ ଏକ ପାର୍ଶ୍ୱ ଅଭିନେତା ଭାବରେ କମ୍ପାଉଣ୍ଡର ଭୂମିକାରେ ଅଭିନୟ କରିଥିଲେ । ୨୦୨୨ ମସିହାର ତାଙ୍କର ଦ୍ୱିତୀୟ ଚଳଚ୍ଚିତ୍ର ଥିଲା ପ୍ରତୀକ୍ଷା । ଅନୁପମ ଖେର ଏହି ଚଳଚ୍ଚିତ୍ରଟିକୁ ହିନ୍ଦୀ ଭାଷାରେ ନିର୍ମାଣ କରି, ନିଜେ ଏଥିରେ ଅଭିନୟ କରିବାର ପ୍ରତିଶୃତି ଦେଇଥିଲେ । ଏଥିରେ ସେ ମୁଖ୍ୟ ଅଭିନେତା ସାଜିଥିଲେ ।
ୱେବ୍ ଟେଷ୍ଟିଂଦ୍ୱାରା ୱେବ୍ ଆପ୍ଳିକେସନ୍ ସଫ୍ଟୱେଆର୍ ଟେଷ୍ଟ କରାଯାଇଥାଏ  ୱେବ୍ ଆପ୍ଳିକେସନ୍ ଇନ୍ଟରନେଟ୍ରେ ଆସିବା ପୂର୍ବରୁ ବିଭିନ୍ନ ପ୍ରକାର ସମସ୍ୟାକୁ ସମାଧାନ କରାଯାଏ  ଯେଉଁ ସମସ୍ୟା ଗୁଡିକର ସମାଧାନ କରାଯାଏ ସେଗୁଡିକ ମୁଖ୍ୟତଃ ହେଲା ୱେବ୍ ଆପ୍ଳିକେସନ କିମ୍ବା ୱେବ୍ ସାଇଟ୍ କିପରି ଦେଖାଯାଉଛି, ବିଭିନ୍ନ ପ୍ରକାର ଅପରେଟିଂ ସିଷ୍ଟମ୍ ଓ ବ୍ରାଉଜର୍ରେ କିପରି ଚାଲୁଛି, ଏକକାଳୀନ କେତେ ଲୋକଙ୍କୁ ସେବା ଯୋଗାଇ ପାରୁଛି ଇତ୍ୟାଦି
ରକତେ ଲେଖିଚି ନାଁ, ୨୦୦୬ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନିରଞ୍ଜନ ରଣା । ହିମାଂଶୁ ପରିଜା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଓ ସୀମା ଚକ୍ରବର୍ତ୍ତୀ । ଅଭିନେତା ସୁନୀଲ କୁମାର ଏହି କଥାଚିତ୍ରଟିରେ ପ୍ରଥମ ଥର ପାଇଁ ଖଳନାୟକ ଭୂମିକାରେ ଅଭିନୟ କରିଥିଲେ । ମିହିର ଦାସ, ଆୟେଶା, ରାଇମୋହ‌ନ ପରିଡ଼ା, ସରୋଜ ଦାସ, ପିଣ୍ଟୁ ନନ୍ଦ, ସଲିଲ ମିତ୍ର, ଦେବୁ ବୋଷ, ଚୁଙ୍ଗା, ଜୀବନ ପଣ୍ଡା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ସ୍ୱରାଜ ବାରିକ ଶିଶୁ କଳାକାର ଭାବରେ ଏହି କଥାଚିତ୍ରରୁ ଅଭିନୟ ଆରମ୍ଭ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ସୀମା ଚକ୍ରବର୍ତ୍ତୀ ସୁନୀଲ କୁମାର ମିହିର ଦାସ ଆୟେଶା ଜୁଲ୍‌କା ରାଇମୋହ‌ନ ପରିଡ଼ା ସରୋଜ ଦାସ ପିଣ୍ଟୁ ନନ୍ଦ ସଲିଲ ମିତ୍ର ଦେବୁ ବୋଷ ଚୁଙ୍ଗା ଜୀବନ ପଣ୍ଡା ସ୍ୱରାଜ ବାରିକ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମନ୍ମଥ ମିଶ୍ର । ପ୍ରଦୀପ ନନ୍ଦ କଥାଚିତ୍ରଟିର ଗୀତ ରଚନା କରିଥିଲେ । ଉଦିତ ନାରାୟଣ, ଅନୁରାଧା ପୌଡ଼ୱାଲ, ସୁଲଗ୍ନା, ମନ୍ମଥ ମିଶ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ପେରାମ୍ବାଲୁର ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ପେରମ୍ବଲୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପେରାମ୍ବାଲୁର ୧୧.୨୩୮୧ ଉତ୍ତର ଅକ୍ଷାଂଶ ଓ ୭୮.୮୬୮୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପେରାମ୍ବାଲୁର ସହରର ମୋଟ ଜନସଂଖ୍ୟା ୧୧୦୮୩ ଅଟେ । ସେଥି ମଧ୍ୟରୁ ୪୯.୧୦% ଜଣ ପରୁଷ ହୋଇଥିବା ବେଳେ ୫୦.୯୦% ଜଣ ନାରୀ ଅଟନ୍ତି । ପେରାମ୍ବାଲୁରର ସାକ୍ଷରତା ହାର ୬୨.୩୪% ଅଟେ । ଏହା ଜାତୀୟ ହାରଠାରୁ ୨.୫୦% ପ୍ରତିଶତ କମ ଅଟେ । ସେଥିରୁ ୩୪.୮୩% ପ୍ରତିଶତ ପୁରୁଷ ଓ ୨୭.୫୧% ନାରୀ ଅଟନ୍ତି । ୧୦.୨୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ପେରାମ୍ବାଲୁରର ସରକାରୀ ଭାଷା ଅଟେ ।
ଦେଖ ଖବର ରଖ ନଜର, ୧୯୮୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ସୁଶାନ୍ତ ଖୁଣ୍ଟିଆ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ସୁରେଶ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । କୁମାର ଆନନ୍ଦ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଉତ୍ତମ ମହାନ୍ତି, ଶ୍ରୀରାମ ପଣ୍ଡା, ସୁଜାତା ଆନନ୍ଦ, ସୁଶାନ୍ତ ଖୁଣ୍ଟିଆ, ଗୁମାନ ସିଂହ, ପୂର୍ଣ୍ଣିମା, ଦୀପା, ସୁଧାରାଣୀ, ପ୍ରକାଶ ପଟ୍ଟନାୟକ, ଚନ୍ଦ୍ରଲେଖା, ଗୀତା, ଧର୍ମାନନ୍ଦ ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଉତ୍ତମ ମହାନ୍ତି ଶ୍ରୀରାମ ପଣ୍ଡା ସୁଜାତା ଆନନ୍ଦ ସୁଶାନ୍ତ ଖୁଣ୍ଟିଆ ଗୁମାନ ସିଂହ ପୂର୍ଣ୍ଣିମା ଦୀପା ସୁଧାରାଣୀ ପ୍ରକାଶ ପଟ୍ଟନାୟକ ଚନ୍ଦ୍ରଲେଖା ଗୀତା ଧର୍ମାନନ୍ଦ ଦାସ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବାସୁଦେବ ରଥ । ଅନ୍ତର୍ଜାମୀ ମିଶ୍ର, ସୁରେନ୍ଦ୍ର ବିଦ୍ୟାଧର ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ତାନସେନ ସିଂହ, ତାଜ୍ ମହମ୍ମଦ, ଏସ୍. ଜାନକୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଭାପୁର ଢ଼େଙ୍କାନାଳ ଜିଲ୍ଲା ଅନ୍ତର୍ଗତ ଏକ ଗ୍ରାମ । ସଦର ମହକୁମାଠାରୁ ମାତ୍ର ୧୫ କିମି ଦୁରରେ ଅବସ୍ଥିତ ଏହି ଗାଁଟି ଦକ୍ଷିଣ ଢ଼େଙ୍କାନାଳର ପେଣ୍ଠସ୍ଥଳୀ । ଅବସ୍ଥିତି ପୁରୁଣା କଟକ-ସମ୍ବଲପୁର ଜାତୀୟ ରାଜପଥ କଡଡ଼ରେ ଅବସ୍ଥିତ । ଏହି ଗ୍ରାମ କଡଡ଼ଦେଇ ବହିଯାଇଛି ସାପୁଆ ନଦୀ । ଭାପୁର ବଜାରଠାରୁ ପଶ୍ଚିମରେ କଟକ ସହର, ପୁର୍ବରେ ଅନୁଗୋଳ, ଉତ୍ତରକୁ ଢ଼େଙ୍କାନାଳ, ଦକ୍ଷିଣରେ ବଡମ୍ବା ଅବସ୍ଥିତ । ପରିଚୟ ସମସ୍ତ ସୁବିଧା ସୁଯୋଗ ଥିବା ଏକ ଉନ୍ନତ ଗ୍ରାମ ଅଟେ । ଡାକ୍ତରଖାନା, ଡାକଘର, ବ୍ୟାଙ୍କ, ଅାଦି ସୁବିଧା ଥିବାରୁ ଆଖପାଖ ୩୦ରୁ ଉର୍ଦ୍ଧ୍ୱ ଗ୍ରାମର ଲୋକେ ଭାପୁର ଉପରେ ନିର୍ଭରଶୀଳ । ଜନସଂଖ୍ୟା ଭାପୁର ଗ୍ରାମପଞ୍ଚାୟତରେ ୧୦୦୦୦ରୁ ଅଧିକ ଲୋକ ବସବାସ କରନ୍ତି ।
ଚିରାଲା ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ପ୍ରକସମ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଚିରାଲା ୧୫.୮୨୪୬ ଉତ୍ତର ଅକ୍ଷାଂଶ ଓ ୮୦.୩୫୨୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଚିରାଲା ସହରର ମୋଟ ଜନସଂଖ୍ୟା ୮୫୪୫୫ ଅଟେ । ସେଥି ମଧ୍ୟରୁ ୪୯.୯୬% ଜଣ ପରୁଷ ହୋଇଥିବା ବେଳେ ୫୦.୦୪% ଜଣ ନାରୀ ଅଟନ୍ତି । ଚିରାଲାର ସାକ୍ଷରତା ହାର ୬୪.୭୧% ଅଟେ । ଏହା ଜାତୀୟ ହାରଠାରୁ ୦.୧୩% ପ୍ରତିଶତ ଅଧିକ ଅଟେ । ସେଥିରୁ ୩୫.୬୫% ପ୍ରତିଶତ ପୁରୁଷ ଓ ୨୯.୦୬% ନାରୀ ଅଟନ୍ତି । ୧୦.୩୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ଚିରାଲାର ସରକାରୀ ଭାଷା ଅଟେ ।
ଗାନିରେଲିକ୍ସ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଅର୍ଗାଲୁଟ୍ରାନ୍ ଏକ ବେପାର ନାମ, ହେଉଛି ଏକ ଔଷଧ ଯାହା ପ୍ରାରମ୍ଭିକ ଡିମ୍ବାଣୁ ଉତ୍ପାଦନ‌କୁ   ରୋକିବା ପାଇଁ ସାହାଯ୍ୟକାରୀ ପ୍ରଜନନରେ ବ୍ୟବହୃତ ହୁଏ  । ଏହା ଇନ୍-ଭିଟ୍ରୋ ଫର୍ଟିଲାଇଜେସନ୍ ପାଇଁ ଉପଲବ୍ଧ ଉପଯୁକ୍ତ ଡିମ୍ବାଣୁ ଅଣ୍ଡା ସଂଖ୍ୟା ବୃଦ୍ଧି କରିପାରିବ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ମୁଣ୍ଡବିନ୍ଧା, ଯୋନୀ ରକ୍ତସ୍ରାବ, ଅଇ, ଏବଂ ଓଭାରିଆନ ହାଇପରଷ୍ଟିମୁଲେସନ୍ ସିଣ୍ଡ୍ରୋମ ହୋଇପାରେ । ଲାଟେକ୍ସ ଆଲର୍ଜି ଥିବା ଲୋକଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ଥରେ ଗର୍ଭଧାରଣ ହେବା ପରେ ଏହାକୁ ବ୍ୟବହାର କରିବା ଉଚିତ୍ ନୁହେଁ । ଏହା ଏକ ଗୋନାଡୋଟ୍ରୋପିନ୍ ରିଲିଜିଙ୍ଗ ହରମୋନ୍   ବିରୋଧୀ । ଏହା ଜିଏନଆରଏଚ   ରିସେପ୍ଟରଗୁଡିକୁ ଅବରୋଧ କରି କାର୍ଯ୍ୟକ୍ଷମ ହୁଏ ଯାହା ଲୁଟିନାଇଜିଙ୍ଗ ହରମୋନ   ହ୍ରାସ କରେ ଏବଂ ଏହା ଇଚ୍ଛା ନହେବା ପର୍ଯ୍ୟନ୍ତ ଡିମ୍ବାଣୁ ଉତ୍ପାଦନ‌କୁ କରିଦିଏ । ୧୯୯୯ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୦ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଗାନିରେଲିକ୍ସ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୦.୨୫ ମିଗ୍ରା ବିଶିଷ୍ଟ ୫ ମାତ୍ରାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୩୮୯ ଡଲାର ଥିଲା ।
ମନୀଷା ଗିରୋତ୍ରା  (ଜନ୍ମ ୧୯୬୯) ଜଣେ ଭାରତୀୟ ବ୍ୟବସାୟ କାର୍ଯ୍ୟନିର୍ବାହୀ ଅଟନ୍ତି  । ସେ ଏକ ଅଗ୍ରଣୀ ବିଶ୍ୱ ସ୍ୱାଧୀନ ପୁଞ୍ଜି ବିନିଯୋଗ ବ୍ୟାଙ୍କ ଭାରତର ସିଇଓ ଥିଲେ ଏବଂ ଟେକ୍ନୋଲୋଜି ସେବା ସଂସ୍ଥା ମାଇଣ୍ଡଟ୍ରିରେ ପରିଚାଳନା ବୋର୍ଡର ଅଧ୍ୟକ୍ଷ ହୋଇଥିଲେ । ସେ ଭାରତର  "ମୋଏଲିସ୍ ଆଣ୍ଡ କମ୍ପାନୀ" ର ମୁଖ୍ୟ ମଧ୍ୟ ଅଟନ୍ତି । ମନୀଷା ସେଣ୍ଟ ଷ୍ଟିଫେନ୍ସ କଲେଜରୁ ଅର୍ଥନୀତିରେ ଡିଗ୍ରୀ ହାସଲ କରିଥିଲେ ଏବଂ ଦିଲ୍ଲୀ ସ୍କୁଲ ଅଫ୍ ଇକୋନୋମିକ୍ସରୁ ମାଷ୍ଟର ଡିଗ୍ରୀ ପାଇଁ ସ୍ୱର୍ଣ୍ଣ ପଦକ ପାଇଥିଲେ ।  (ଭାରତର ସିଇଓ) ମନୀଷା ଗିରୋତ୍ରା ମୋଏଲିସ୍ ଇଣ୍ଡିଆର ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ ଅଟନ୍ତି  । ସେ ୧୯୯୮ ମସିହାରେ ରେ ଯୋଗ ଦେଇଥିଲେ ଏବଂ ନଭେମ୍ବର ୨୦୧୧ ମସିହାରେ ଇସ୍ତଫା ଦେବା ପୂର୍ବରୁ ଚେୟାରମ୍ୟାନ୍ ତଥା ପରିଚାଳନା ନିର୍ଦ୍ଦେଶକ ପଦ ପର୍ଯ୍ୟନ୍ତ ପହଞ୍ଚିଥିଲେ । ନିକଟରେ ସେ ଭାରତରେ ର ସିଇଓ ତଥା ରେସିଡେଣ୍ଟ୍ ହେଡ୍, ନିବେଶ ବ୍ୟାଙ୍କ, ବାଣିଜ୍ୟିକ ବ୍ୟାଙ୍କ, ମାର୍କେଟସ୍, ଇକ୍ୱିଟି ରିସର୍ଚ୍ଚ ଏବଂ ଧନ ପରିଚାଳନା ବିଭାଗ ପରିଚାଳନା କରିଥିଲେ । ଗିରୋତ୍ରା ଲଣ୍ଡନ, ର କର୍ପୋରେଟ୍ ବ୍ୟାଙ୍କରେ ନିଜର ନିବେଶ ବ୍ୟାଙ୍କିଙ୍ଗ କ୍ୟାରିଅର ଆରମ୍ଭ କରିଥିଲେ । ତାଙ୍କୁ ୨୦୧୦ ମସିହାରେ ୟଙ୍ଗ ଗ୍ଲୋବାଲ ଲିଡର ଭାବରେ ବିଶ୍ୱ ଆର୍ଥିକ ମଞ୍ଚଦ୍ୱାରା ସମ୍ମାନିତ କରାଯାଇଥିଲା ।
ସରସ୍ୱତୀ ବନ୍ୟଜନ୍ତୁ ଅଭୟାରଣ୍ୟ ଭାରତୀୟ ରାଜ୍ୟ ହରିୟାଣା ରକାଇଥଲ ଜିଲ୍ଲାରେ 4452.85 ହେକ୍ଟର ଏସଟି5ହାଣ ଉପରେ ଥିବା ଏକ ବନ୍ୟପ୍ରାଣୀ ଅଭୟାରଣ୍ୟ । ଏହାକୁ ସୋନସର ଜଙ୍ଗଲ ବୋଲି ମଧ୍ୟ କହନ୍ତି । ଏହି ବନ୍ୟା ଜନ୍ତୁ ଅଭୟାରଣ୍ୟ କଲେସାର ଜାତୀୟ ପାର୍କ ଓ ମୋରଣୀ ହିଲ ପଛକୁ ହରିୟାଣାର ତୃତୀୟ ବୃହତ୍ତମ ଅରନ୍ୟାଞ୍ଚଳ । ଅବସ୍ଥିତି ଏହା ପେହୋୱାଠାରୁ 10 କିଲୋମିଟର ଦୂରରେ ଅବସ୍ଥିତ । ଏହାର ଦୂରତା କୁରୁକ୍ଷେତ୍ରଠାରୁ 40 କିଲୋମିଟର ଓ କୈଥଲଠାରୁ 60 କିଲୋମିଟର ଦୁରବର୍ତୀ । , 67 , 200 . ପାଟିଆଲାର ବୀର ଗୁରଡିଆଲପୁରା ବନ୍ୟପ୍ରାଣୀ ଅଭୟାରଣ୍ୟ ଏହାର ନିକଟରେ ଅବସ୍ଥିତ। ଇତିହାସ ପୂର୍ବରୁ ସେହି ନାମରେ ଏକ ବୃକ୍ଷୀ ଉଦ୍ୟାନ ଭାବେ ଥିବା ଏହାକୁ ସରସ୍ୱତୀ ବନ୍ୟପ୍ରାଣୀ ଅଭୟାରଣ୍ୟା ଭାବେ 1988 ମସିହାରେ ସ୍ୱୀକୃତି ଦିଆ ଯାଇ ଥିଲା । ପୁରାତତ୍ତ୍ୱ ଟ୍ରିବ୍ୟୂନ ପତ୍ରିକାର ତଥ୍ୟ ଆଧାର ଅନୁସାରେ କୁରୁକ୍ଷେତ୍ର ଶ୍ରୀକୃଷ୍ଣ ମିଉଜିଆମର କୁରେଟର ରାଜେନ୍ଦ୍ର ସିଂହ ରାଣା ସେଠାରେ ଖନନ କାଳରେ 15 ଫୁତମତି ତଳୁ ଚତୁଷ୍କୋଣୀୟ ଇଟା ପାଇଥିଲେ , ଯାହା 1500 ବର୍ଷ ପୁରାତନ ବୋଲି ଜଣାଯାଏ । .ଏହା ଗୁପ୍ତା ବଂଶ ସମୟର ହେଇଥାଇ ପରେ କାରଣ ସେ ସମୟରେ ସରସ୍ୱତୀ ନଦୀ ସେଠାରେ ପ୍ରବାହିତ ହାଉଥିଲା । ସେଠାରେ 400 ବର୍ଷ ପୁରାତନ ଏକ ମୋଗଲ ସମୟର କୂପ0ଥିବାର ଜଣା ଯାଏ ।
ରାଣୀ ରାମପାଲ  (ଜନ୍ମ ୪ ଡିସେମ୍ବର ୧୯୯୪) ଜଣେ ଭାରତୀୟ ଫିଲ୍ଡ ହକି ଖେଳାଳି  । ୧୫ ବର୍ଷ ବୟସରେ ସେ ଜାତୀୟ ଦଳର ସର୍ବକନିଷ୍ଠ ଖେଳାଳି ଭାବେ ୨୦୧୦ ବିଶ୍ୱକପରେ ଅଂଶଗ୍ରହଣ କରିଥିଲେ । ସେ ବିଦ୍ୟାଳୟ ଶିକ୍ଷା ସମାପ୍ତ କରିଥିଲେ ମଧ୍ୟ ଅଭ୍ୟାସ ଏବଂ ମ୍ୟାଚରେ ଅଂଶଗ୍ରହଣ ଜନିତ ବ୍ୟସ୍ତତା ହେତୁ ସ୍ନାତକ ଡିଗ୍ରୀ ପାଇବାରେ ସକ୍ଷମ ହୋଇନଥିଲେ । ସେ ନିଜ ଦଳରେ ଫରୁଆର୍ଡ଼ ଖେଳନ୍ତି । ସେ ୨୧୨ଟି ଆନ୍ତର୍ଜାତୀୟ ମ୍ୟାଚ ଖେଳି ୧୩୪ ଗୋଲ ସ୍କୋର ଲାଭକରିଛନ୍ତି । ଅଧୁନା ସେ ଭାରତୀୟ ମହିଳା ହକି ଦଳ ପାଇଁ ଅଧିନାୟିକା ଭାବେ କାର୍ଯ୍ୟକରନ୍ତି । ସେ ଜଣେ ଷ୍ଟ୍ରାଇକର ଭାବରେ ମଧ୍ୟ ଜଣାଶୁଣା ଏବଂ ପ୍ରାୟତଃ ମିଡ୍ ଫିଲ୍ଡର ଡବଲ୍ସ ହୋଇ ଖେଳନ୍ତି । ୨୦୨୦ରେ ଭାରତ ସରକାର ତାଙ୍କୁ ପଦ୍ମଶ୍ରୀ ସମ୍ମାନରେ ସମ୍ମାନିତ କରିଥିଲେ । ପ୍ରାରମ୍ଭିକ ଜୀବନ ରାଣୀ ୧୯୯୪ ଡିସେମ୍ବର ୪ରେ ହରିୟାଣାର କୁରୁକ୍ଷେତ୍ର ଜିଲ୍ଲାର ଶାହାବାଦ ମାର୍କଣ୍ଡରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ସେଠାରେ ଏକ ଠେଲାବାଲା ଭାବରେ କାମ କରନ୍ତି । ସେ ୬ ବର୍ଷ ବୟସ ବେଳୁ ସହରର ହକି ଦଳରେ ନାମ ଲେଖାଇଥିଲେ । ଆରମ୍ଭରେ ତାଙ୍କ ଦକ୍ଷତା ଉପରେ ପ୍ରଶ୍ନ କରାଯାଇଥିଲା କିନ୍ତୁ ପରେ ସେ ତାଙ୍କ ତାଲିମଦାତାଙ୍କୁ ନିଜ ସାମର୍ଥ୍ୟ ଦେଖାଇଥିଲେ । ସେ ୨୦୦୩ରେ ଫିଲ୍ଡ ହକି ଖେଳିବା ଆରମ୍ଭ କରିଥିଲେ ଏବଂ ଦ୍ରୋଣାଚାର୍ଯ୍ୟ ପୁରସ୍କାର ପ୍ରାପ୍ତ ବଳଦେବ ସିଂଙ୍କ ଅଧୀନରେ ଶାହାବାଦ ହକି ଏକାଡେମୀରେ ତାଲିମ ନେଇଥିଲେ । ସେ ପ୍ରଥମେ ଗୋୱାଲିୟରରେ ଜୁନିୟର ନ୍ୟାସନାଲକୁ ଏବଂ ଚଣ୍ଡୀଗଡ଼ ସ୍କୁଲ ନ୍ୟାସନାଲରେ ନ୍ୟାସନାଲକୁ ଆସିଥିଲେ । ପରେ ତାଙ୍କୁ ଜାତୀୟ ଦଳରେ ଭର୍ତ୍ତି କରାଯାଇଥିଲା । ମାତ୍ର ୧୪ ବର୍ଷ ବୟସରେ ସିନିୟର ଇୟର ପ୍ରଥମ କରି ଯୋଗ ଦେଇ ସେ ଭାରତୀୟ ମହିଳା ହକି ଦଳରେ ସର୍ବକନିଷ୍ଠ ଖେଳାଳି ହୋଇଥିଲେ । ତାଙ୍କ ପରିବାର ତାଙ୍କୁ ଆର୍ଥିକ ସହାୟତା କରିବାରେ କଷ୍ଟ ଭୋଗିବାରୁ ସେ ବୃତ୍ତିଗତ ଭାବରେ ଖେଳିବା ଆରମ୍ଭ କଲା ପରେ ବେସରକାରୀ କ୍ରୀଡ଼ା ସଂଗଠନ ଗୋସ୍ପୋର୍ଟସ୍ ଫାଉଣ୍ଡେସନ ତାଙ୍କୁ ଆର୍ଥିକ ଏବଂ ଅନ୍ୟାନ୍ୟ ସହାୟତା ପ୍ରଦାନ କରିଥିଲା । ୩୬ ବର୍ଷ ପରେ ଭାରତୀୟ ମହିଳା ଫିଲ୍ଡ ହକି ଦଳ ୨୦୧୬ ରିଓ ଅଲିମ୍ପିକ୍ସ ପାଇଁ ଯୋଗ୍ୟତା ଅର୍ଜନ କରିଥିବା ବେଳେ ଦଳର ଅଂଶ ଥିଲେ ।
ଧନେଶ୍ୱର ମହାପାତ୍ର ଜଣେ ଜଣାଶୁଣା ଓଡ଼ିଆ ଭାଷାବିତ୍ତ ଓ ସାହିତ୍ୟିକ । ୨୦୧୩ ମସିହା ପାଇଁ, ତାଙ୍କୁ ଅତିବଡ଼ୀ ଜଗନ୍ନାଥ ଦାସ ପୁରସ୍କାରରେ ସମ୍ମାନୀତ କରାଯାଇଥିଲା । ବାଲ୍ୟଜୀବନ ଓ ଶିକ୍ଷା ଧନେଶ୍ୱର ମହାପାତ୍ର ୫ ଅଗଷ୍ଟ ୧୯୩୧ରେ କେନ୍ଦ୍ରାପଡ଼ା ଜିଲ୍ଲା କନିକା ଅନ୍ତର୍ଗତ ଆୟତନ ଗ୍ରାମରେ ଜନ୍ମଗ୍ରହଣ କରିଥିଲେ । ସେ ମାତ୍ର ୩ ବର୍ଷ ବୟସରେ ନିଜ ପିତାଙ୍କୁ ହରାଇଥିଲେ । ନିଜ ଗାଁ ସ୍କୁଲରେ ମାତ୍ର ଚତୁର୍ଥ ଶ୍ରେଣୀ ଯାଏଁ ପାଠ ପଢ଼ିଥିଲେ । ଘରୋଇ ଭାବେ ପରୀକ୍ଷାଦେଇ, ସେ ଓଡ଼ିଆରେ ସ୍ନାତକୋତ୍ତର ଓ ସଂସ୍କୃତରେ ସ୍ନାତକୋତ୍ତର, ସାହିତ୍ୟାଚାର୍ଯ୍ୟ ଓ ବି.ଇ.ଡି ପାଠ ପଢ଼ିଥିଲେ । ସେ ଓଡ଼ିଆ ଭାଷାତତ୍ତ୍ୱରେ ପିଏଚଡି କରି, ଡକ୍ଟରେଟ ହାସଲ କରିଥିଲେ । କର୍ମଜୀବନ ଧନେଶ୍ୱର ମହାପାତ୍ର, ୧୯୫୨ ମସିହାରେ ନିଜ ଗ୍ରାମ ଆୟତନ ଏମ. ଇ ସ୍କୁଲରୁ ଶିକ୍ଷକତା ଆରମ୍ଭ କରିଥିଲେ । ପରବର୍ତ୍ତୀ ସମୟରେ, ସେ ରେଭେନ୍ସା କଲିଜିଏଅଟ ସ୍କୁଲ ଓ କଟକ ସେକେଣ୍ଡାରୀ ଟ୍ରେନିଂ ସ୍କୁଲରେ ମଧ୍ୟ ଶିକ୍ଷକତା କରିଥିଲେ । ଇତିମଧ୍ୟରେ, ସେ ନିଜ ସ୍ନାତକୋତ୍ତର ପାଠ ଶେଷ କରିସାରିଥିଲେ । ଏହାପରେ, ସେ ସୁନ୍ଦରଗଡ଼ କଲେଜ, ରେଭେନ୍ସା କଲେଜ ଓ ଭଦ୍ରକ କଲେଜରେ ଅଧ୍ୟାପନା କରିଥିଲେ । ଏହାପରେ ସେ ଭୁବନେଶ୍ୱରସ୍ଥିତ ରାଜ୍ୟ ପାଠ୍ୟ ପୁସ୍ତକ ପ୍ରଣୟନ ଓ ପ୍ରକାଶନ ସଂସ୍ଥାରେ କାମକରି ୧୯୮୪ ମସିହାରେ ଅବସର ଗ୍ରହଣ କରିଥିଲେ । ଏହି ସମୟ ବେଳକୁ କଟକ ରାଜାବଗିଚାରେ ସିଟି କଲେଜ ଆରମ୍ଭ ହେଲା ଓ ସେ ସେଠାରେ ୧୦ବର୍ଷ ଅଧ୍ୟକ୍ଷ ଭାବରେ କାର୍ଯ୍ୟ କରିଥିଲେ ।
ଇଚ୍ଛାପୁର ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାର ରାଜକନିକା ବ୍ଲକ ଅନ୍ତର୍ଗତ ରାଜକନିକା ଥାନା ଅଧୀନରେ ଥିବା ଏକ ଗାଆଁ । ଗମନାଗମନ ଏହା ରାଜକନିକା ନିକଟରେ ଅବସ୍ଥିତ । ଏହା କେନ୍ଦ୍ରାପଡ଼ାଠାରୁ ୫୫ କି.ମି. ଦୂରରେ ଅବସ୍ଥିତ । ବିଶେଷତା ଶିକ୍ଷା ବିଦ୍ୟାଳୟ ଏହି ଗାଁର ନିଜସ୍ୱ ବିଦ୍ୟାଳୟ ନାହିଁ, ଏହି ଗ୍ରାମର ଛାତ୍ରଛାତ୍ରୀ ନିକଟସ୍ଥ ଗୋବିନ୍ଦପୁର ଉଚ୍ଚ ପ୍ରାଥମିକ ବିଦ୍ୟାଳୟରେ ଅଧ୍ୟୟନ କରନ୍ତି । ପର୍ଯ୍ୟଟନ ଏହି ଗାଆଁରେ ଗ୍ରାମଦେବତୀ ମା ' ମଙ୍ଗଳାଙ୍କ ମନ୍ଦିର ଅଛି ।
ପଦ୍ମାଳୟା ଗରାବଡୁ  (ପଦ୍ମାଳୟା ମହାପାତ୍ର) ଜଣେ ଓଡ଼ିଆ ଗାୟିକା  । ଆକାଶବାଣୀ କଟକରୁ ପ୍ରଚାରିତ ତାଙ୍କର ଅନେକ ଗୀତ ଲୋକପ୍ରିୟ ହୋଇଥିଲା । ସଙ୍ଗୀତା ଗୋସାଇଁ, ସୁଚିତ୍ରା ମହାପାତ୍ର, ଓ ସୁମିତ୍ରା ମହାପାତ୍ର ହେଲେ ତାଙ୍କର ତିନି ସାନ ଭଉଣୀ । ପିତା ଉପେନ୍ଦ୍ର ମହାପାତ୍ର ଜଣେ ପ୍ରଶାସନିକ ଅଧିକାରୀ । ଦୁଇ ଭାଇ ଅବନୀ ଓ ଅଶ୍ୱିନୀ ଓ ଝିଅ ସୁମିତା । ତାଙ୍କର ଏକ ସାକ୍ଷାତକାରର ଦୃଶ୍ୟବନ୍ଧ।
କ୍ରିଷ୍ଣା ପଟେଲ  (ଜନ୍ମ: ୨୮ ନଭେମ୍ବର ୧୯୫୭) ଜଣେ ଓଡ଼ିଆ କଣ୍ଠଶିଳ୍ପୀ  । ରଙ୍ଗବତୀ ଗୀତର ଗାୟିକ ଭାବରେ ସେ ପରିଚିତ । ଏହି ଗୀତ ସେ ଜିତେନ୍ଦ୍ର ହରିପାଲଙ୍କ ସହିତ ଗାଇଥିଲେ । ମିତ୍ରଭାନୁ ଗଉନ୍ତିଆ ଏହି ଗୀତଟିକୁ ରଚନା କରିଥିଲେ ଓ ପ୍ରଭୁଦତ୍ତ ପ୍ରଧାନ ସଙ୍ଗୀତ ନିର୍ଦ୍ଦେଶନା ଦେଇଥିଲେ । ୨୦୨୩ ମସିହାରେ କ୍ରିଷ୍ଣାଙ୍କୁ ଭାରତର ଚତୁର୍ଥ ସର୍ବୋଚ୍ଚ ବେସାମରିକ ସମ୍ମାନ ପଦ୍ମଶ୍ରୀରେ ପ୍ରଦାନ କରାଯାଇଥିଲା । ବ୍ୟକ୍ତିଗତ ଜୀବନୀ କ୍ରିଷ୍ଣା ପଟେଲ ୧୯୫୭ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଜନ୍ମେଜୟ ପଟେଲ ଓ ମାତାଙ୍କ ନାମ ସେହ୍ନଲତା ପଟେଲ । ତାଙ୍କ ପୈତୃକ ଘର ସମ୍ବଲପୁର ଜିଲ୍ଲାର କୁଚିଣ୍ଡା । ତାଙ୍କ ବାପା ଜଣେ ପୋଲିସ ଅଫିସର ଓ ମା  ଗୃହିଣୀ ଥିଲେ । ମାତାଙ୍କର ସଙ୍ଗୀତରେ ରୁଚି ଥିଲା । ମାତାଙ୍କ ପ୍ରେରଣାରେ ସେ ସଙ୍ଗୀତ ଶିଖିବା ଆରମ୍ଭ କରିଥିଲେ । ସାତବର୍ଷ ବେଳୁ ସେ ଓଡ଼ିଶୀ, ଛାନ୍ଦ, ଚମ୍ପୂ ଶିକ୍ଷାଲାଭ କରିଥିଲେ । ଗାଁ ସ୍କୁଲରେ ପ୍ରାଥମିକ ଶିକ୍ଷାସାରି ସେ କୁଚିଣ୍ଡା ବାଳିକା ଉଚ୍ଚବିଦ୍ୟାଳୟରୁ ମେଟ୍ରିକ ପରୀକ୍ଷା ପାସ କରିଥିଲେ । ବରଗଡ଼ ପଞ୍ଚାୟତ କଲେଜରୁ ସେ କଳାରେ ସ୍ନାତକ ଶିକ୍ଷାଲାଭ କରିଥିଲେ । ଗୁରୁ ଫକୀର ମୋହନ ପଟ୍ଟନାୟକ, ପ୍ରଭୁଦତ୍ତ ପ୍ରଧାନ, ଶାସ୍ତ୍ରୀୟରେ ପ୍ରଦୀପ ପାତ୍ର, ଜ୍ଞାନରଞ୍ଜନ ମହାପାତ୍ର, ପ୍ରଫୁଲ ମିତ୍ର, ପ୍ରମୋଦ ମିଶ୍ର, ରତନ ପୂଜାରୀ ଏବଂ ସମ୍ବଲପୁର କଳାପରିଷଦରେ ଗୁରୁ ରଣଜିତ ଦାଶ, କୃପାସିନ୍ଧୁ ଗୁରୁ ଓ ଅରୁଣ ସେଠ ପ୍ରମୁଖଙ୍କଠାରୁ ସେ ସଂଗୀତ ଶିକ୍ଷା ଲାଭ କରିଥିଲେ । ସଙ୍ଗୀତ ଜୀବନ କ୍ରିଷ୍ଣା ମୁଖ୍ୟତଃ ସମ୍ବଲପୁରୀ ଗୀତ ଗାଇଥାନ୍ତି । କିନ୍ତୁ ଆଧୁନିକ, କ୍ଲାସିକ ଓ ଭଜନ ମଧ୍ୟ ଗାଆନ୍ତି । ୧୯୭୭/୭୮ମସିହା ବେଳକୁ ରଙ୍ଗବତୀ ଗୀତକୁ ଆକାଶବାଣୀ ସମ୍ବଲପୁରକେନ୍ଦ୍ରରେ ଗାଇବାପାଇଁ ସୁଯୋଗ ମିଳିଥିଲା । ରସର କେଲି, ଲରୀ ମଟର, ଆହେ କଳାକାହ୍ନୁ ଓ ରସ ଜାମୁଡାଳିରେ ଆଦି ଶତାଧିକ ଗୀତ ସେ ଗାଇଛନ୍ତି । ଅସ୍ତରାଗ ଚଳଚ୍ଚିତ୍ରରେ ସେ ପ୍ରଚ୍ଛଦପଟ ଗାୟିକା ଭାବରେ କାମ କରିଛନ୍ତି । ଆକାଶବାଣୀ ସମ୍ବଲପୁର କେନ୍ଦ୍ରର ସେ ଜଣେ ଏ-ଗ୍ରେଡ଼ କଳାକାର ଓ ଲୋକଗୀତ କଣ୍ଠଶିଳ୍ପୀ ।
ରଙ୍ଗିଲା ବାବା, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ବିରଞ୍ଚି ନାରାୟଣ ପଣ୍ଡା ଏବଂ ଦିଲ୍ଲିପ ଦାଶ । ବିରଞ୍ଚି ନାରାୟଣ ପଣ୍ଡା ଏହି କଥାଚିତ୍ରର କାହାଣୀ ଲେଖିଥିଲେ । ସଞ୍ଜୟ ନାୟକ ଏହି କଥାଚିତ୍ରର ନିର୍ଦ୍ଦେଶନା ଦେଇଥିଲେ । ମନ୍ମଥ ମିଶ୍ର ଏହି କଥାଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ବସନ୍ତରାଜ ସାମଲ ଏବଂ ପଞ୍ଚାନନ ନାୟକ କଥାଚିତ୍ରର ଗୀତଗୁଡ଼ିକ ରଚନା କରିଥିଲେ । ସଞ୍ଜୟ ଏହି ଚଳଚ୍ଚିତ୍ରର ସୁଟିଂ ମାତ୍ର ଦୁଇ ସପ୍ତାହରେ ଶେଷ କରିଥିଲେ । ଏହି କଥାଚିତ୍ରର କାହାଣୀ ସାରଥୀ ବାବାଙ୍କ ଉପରେ ପର୍ଯ୍ୟବେଷିତ ଥିଲା । କୁନା ତ୍ରୀପାଠୀ ଏହି ଚଳଚ୍ଚିତ୍ରରେ ବାବା ଭାରତୀ ଭୂମିକାରେ ଅଭିନୟ କରିଥିଲେ । ଗୁଡ୍ଡୁ ତାଙ୍କ ପୁଅ ଭୂମିକାରେ ଅଭିନୟ କରିଥିଲେ । ଚନ୍ଦନ କର, ସୋନିକା ରାୟ, ବିଦୁସ୍ମିତା, ବିରେନ ମିଶ୍ର, ଜୀବନ ପଣ୍ଡା, ବିଜୁ ବଡ଼ଜେନା, ପ୍ରେମାଞ୍ଜନ ପରିଡ଼ା, ଚକ୍ରଧର ଜେନା ଆଦି କଳାକାରମାନେ ଚଳଚ୍ଚିତ୍ରରେ ବିଭିନ୍ନ ଭୂମିକାରେ ଅଭିନୟ କରିଥିଲେ । ନବାଗତା ସୋନିକା ରାୟ ଏହି ଚଳଚ୍ଚିତ୍ର ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ୨୦୧୫ ଫେମିନା ମିସ୍ ଇଣ୍ଡିଆ ପ୍ରତିଯୋଗିତାରେ ସେ ଶ୍ରେଷ୍ଠ ୧୨ଜଣଙ୍କ ମଧ୍ୟରେ ସ୍ଥାନ ପାଇବା ପରେ ସଞ୍ଜୟ ତାଙ୍କୁ ଏହି କଥାଚିତ୍ରରେ ନାୟିକା ଭୂମିକାରେ ଅଭିନୟ କରିବାର ସୁଯୋଗ ଦେଇଥିଲେ । ଅଭିନୟ କୁନା ତ୍ରିପାଠୀ- ବାବା ଭାରତୀ ଚନ୍ଦନ କର- ଆକାଶ ଗୁଡ୍ଡୁ- ଭାରତୀର ପୁଅ ସୋନିକା ରାୟ- ରଶ୍ମୀ ବିରେନ ମିଶ୍ର ଜୀବନ ପଣ୍ଡା- ନିରଞ୍ଜନ ବିଜୁ ବଡ଼ଜେନା- ଚପଡ଼ କାଳିଆ ପ୍ରେମାଞ୍ଜନ ପରିଡ଼ା- ପୋଲିସ୍ ଏସ୍.ପି. ଚକ୍ରଧର ଜେନା- ପୋଲିସ ଇନିସ୍‌ପେକ୍ଟର ବିଦୁସ୍ମିତା- ନର୍ତ୍ତକୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମନ୍ମଥ ମିଶ୍ର । ଗୀତିକାର ବସନ୍ତରାଜ ସାମଲ ଏବଂ ପଞ୍ଚାନନ ନାୟକ ଏହି କଥାଚିତ୍ରର ଗୀତଗୁଡ଼ିକ ରଚନା କରିଥିଲେ ।
ନିର୍ମଳା ସୀତାରାମଣ  ତାମିଲ:              / ନିର୍ମଳା ଚିତରାମଣ; ଜନ୍ମ ୧୮ ଅଗଷ୍ଟ ୧୯୫୯  ଜଣେ ଭାରତର ଅର୍ଥମନ୍ତ୍ରୀ ଅଟନ୍ତି । ସେ ସେପ୍ଟେମ୍ବର ୨୦୧୭ରୁ ମଇ ୨୦୧୯ ମସିହା ପର୍ଯ୍ୟନ୍ତ ପ୍ରତିରକ୍ଷା ମନ୍ତ୍ରୀ ଥିଲେ ଏବଂ ଏହାପୂର୍ବରୁ ସେ ଭାରତର ବାଣିଜ୍ୟ ଓ ଶିଳ୍ପ ମନ୍ତ୍ରୀ ଏବଂ ଭାରତର ଅର୍ଥ ଓ କର୍ପୋରେଟର ବ୍ୟାପାର ମନ୍ତ୍ରୀ ଥିଲେ । ସେ ଭାରତୀୟ ଜନତା ପାର୍ଟି (ବିଜେପି) ସହିତ ଜଡ଼ିତ ଏବଂ ଦଳର ଜାତୀୟ ମୁଖପାତ୍ର ମଧ୍ୟ ରହିଛନ୍ତି  । ନିର୍ମଳା ସୀତାରାମଣ ହେଉଛନ୍ତି ଭାରତର ପ୍ରଥମ ପୂର୍ଣ୍ଣକାଳୀନ ମହିଳା ଅର୍ଥମନ୍ତ୍ରୀ; ତେବେ ପ୍ରଧାନମନ୍ତ୍ରୀ ଥିବାବେଳେ ଇନ୍ଦିରା ଗାନ୍ଧୀ ଏହି ମନ୍ତ୍ରାଳୟକୁ ଅତିରିକ୍ତ ଦାୟିତ୍ୱ ଗ୍ରହଣ କରିଥିଲେ । ରାଜନୈତିକ ଜୀବନ ଫେବ୍ରୁଆରୀ ୨୦୨୦ ମସିହାରେ ସୀତାରାମଣ ତାଙ୍କର ଦ୍ୱିତୀୟ ବଜେଟ ଭାଷଣ ସମୟରେ ଏକ ବିବାଦୀୟ ବକ୍ତବ୍ୟ ରଖିଥିଲେ ଯେ, ସିନ୍ଧୁ ଲିପି- ଚିତ୍ରଲିପିକୁ ବୁଝା ଯାଇଛି ଏବଂ ଏଥିରେ ସରସ୍ବତୀ ସିନ୍ଧୁ ସଭ୍ୟତା ଏବଂ ହାଡପ୍ପାର ସିଲ ଉଲ୍ଲେଖନୀୟ ହୋଇଛି , ଯାହା ଖ୍ରୀଷ୍ଟପୂର୍ବ ୩୩୦୦ ମସିହାରୁ ଆରମ୍ଭ ହୋଇଥିଲା । ପୂର୍ବ ଜୀବନ ଓ ବୃତ୍ତି ୧୯୮୦ ମସିହାରେ ତାମିଲନାଡୁର ତିରୁଚିପଲ୍ଲୀ, ସୀତାଲକ୍ଷ୍ମୀ ରାମସ୍ୱାମୀ କଲେଜରୁ ନିର୍ମଳା ସୀତାରାମଣ ସ୍ନାତକ  (ଅର୍ଥନୀତି ରେ) ସମାପ୍ତ କରିଥିଲେ  । ନିର୍ମଳା ସୀତାରାମଣ ପ୍ରାଇସ ୱାଟରହାଉସ କୁପର୍ସ ସହିତ ସିନିୟର ମ୍ୟାନେଜର ଭାବରେ କାର୍ଯ୍ୟ କରିଛନ୍ତି । ସେ ୱାର୍ଲଡ଼ ସର୍ଭିସରେ କିଛି ସମୟ କାମ କରିଥିଲେ । ହାଇଦ୍ରାବାଦରେ ଅବସ୍ଥିତ ପ୍ରଣବ ବିଦ୍ୟାଳୟର ପ୍ରତିଷ୍ଠାମାନଙ୍କ ମଧ୍ୟରୁ ନିର୍ମଳା ଅନ୍ୟତମ ଅଟନ୍ତି । ବ୍ୟକ୍ତିଗତ ଜୀବନ ନିର୍ମଳା , ଜବାହରଲାଲ ନେହେରୁ ବିଶ୍ୱବିଦ୍ୟାଳୟ ଏବଂ ଲଣ୍ଡନ ସ୍କୁଲ ଅଫ ଇକୋନୋମିକର ପୂର୍ବତନ ଛାତ୍ର ପର୍କଲ ପ୍ରଭାକରଙ୍କୁ ବିବାହ କରିଥିଲେ । ସେ ଜଣେ ରାଜନେତା, ରାଜନୈତିକ ସମୀକ୍ଷକ, ଲୋକପ୍ରିୟ ଟିଭି ଆଙ୍କର ଏବଂ ଜଣେ ବୁଦ୍ଧିଜୀବୀ ଅଟନ୍ତି ।
ଅଳାଜଙ୍ଗି ବିଶ୍ୱନାଥ ସ୍ୱାମୀ  (୧୮ ଜୁଲାଇ ୧୯୨୯ - ୩୧ ଡିସେମ୍ବର ୨୦୧୯) ଓଡ଼ିଶାରୁ ଜଣେ ଭାରତୀୟ ରାଜେନତା ଥିଲେ  । ସେ ଜଣେ ସ୍ୱାଧୀନ ପାର୍ଥୀ ଭାବରେ ଭାରତର ସଂସଦର ଉପର ସଦନ ରାଜ୍ୟ ସଭାକୁ ନିର୍ବାଚିତ ହୋଇଥିଲେ । ଶ୍ରୀ ସ୍ୱାମୀ ୪ ଅପ୍ରେଲ ୨୦୧୨ରୁ ୩ ଅପ୍ରେଲ ୨୦୧୮ ଯାଏଁ ରାଜ୍ୟ ସଭାର ସାଂସଦ ଭାବରେ କାର୍ଯ୍ୟ କରିଥିଲେ । ୨୦୧୯ ମସିହା ଡିସେମ୍ବର ୩୧ତାରିଖରେ ସ୍ୱାମୀଙ୍କର ପରଲୋକ ଘଟିଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୫ ଫେବୃଆରୀ ବର୍ଷର ୩୬ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୨୯ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୩୦ ଦିନ   । ଘଟଣାବଳୀ ୧୮୧୭   ଆମେରିକାରେ ପ୍ରଥମ ଥର କୋଇଲା ଗ୍ୟାସରେ ବତୀ ପ୍ରଜ୍ଜ୍ୱଳିତ । ୧୯୦୦   ଆମେରିକା ଓ ବ୍ରିଟେନ ମଧ୍ୟରେ ପାନାମା କେନାଲ ଚୁକ୍ତି ସ୍ୱାକ୍ଷର । ୧୯୩୭   ପ୍ରଥମ ଥର ଚାର୍ଲି ଚାପଲିନ ଅଭିନୀତ କଥାଚିତ୍ର  (କଥାକୁହା ସିନେମା) ମୁକ୍ତିଲାଭ କରିଥିଲା  । ୧୯୭୧   ମହାକାଶ ଯାନ ଆପୋଲୋ-୧୪ ଅଭିଯାନରେ ମହାକାଶଚାରୀ ଚନ୍ଦ୍ରରେ ପାଦ ଦେଲେ । ଜନ୍ମ ୧୯୩୪   ରୋହିଦାସ ସିଂ ନାଗ, ମୁଣ୍ଡାରୀ ଭାଷାର ଲିପି ମୁଣ୍ଡାରୀବାନିର ସ୍ରଷ୍ଟା  (ମୃତ୍ୟୁ: ୩୦ ଡିସେମ୍ବର, ୨୦୧୨) ୧୯୭୬   ଅଭିଷେକ ବଚ୍ଚନ, ଭାରତୀୟ ଚଳଚ୍ଚିତ୍ର ଅଭିନେତା।
ମାଲେଟ ଫିଙ୍ଗର  (ଇଂରାଜୀ ଭାଷାରେ ) ରୋଗ ଇଣ୍ଟରଫାଲାଞ୍ଜିଆଲ ଗଣ୍ଠି   ପାଖରେ ଏକ୍ସଟେନସନ ଡିଜିଟୋରମ ଟେଣ୍ଡନ   ଆଘାତ ଯୋଗୁ ହୁଏ  । ଏହି ଆଘାତ ଫଳରେ ଆଙ୍ଗୁଠି ଟିପ ସିଧା କରିହୁଏନାହିଁ । ଏହା ଯୋଗୁ ଆଙ୍ଗୁଠିର ଶେଷ ତ‌ଥା ପଛପାଖରେ ଯନ୍ତ୍ରଣା ଓ ବ୍ରୁଇସିଙ୍ଗ ହୁଏ । ଆଙ୍ଗୁଠି ଟିପର ହାଇପରଫ୍ଲେକସନ   ଯୋଗୁ ଏହି ରୋଗ ହୁଏ । ସିଧା ରହିଥିବା ଆଙ୍ଗୁଠିରେ ବଲ ବାଜିଲେ ଏହି ମାଲେଟ ଫିଙ୍ଗର ହୁଏ । ଏହି ଆଘାତ ଯୋଗୁ ଟେଣ୍ଡନ ଛିଣ୍ଡିଯାଏ ବା ଟେଣ୍ଡନ ଲାଗିଥିବା ସ୍ଥାନରୁ ଛୋଟ ଅସ୍ଥି ଖଣ୍ଡେ ଭାଙ୍ଗିଯାଏ   । ଲକ୍ଷଣ ଦେଖି ଓ ଏକ୍ସ-ରେ  ଚିତ୍ର ଦେଖି ରୋଗ ନିର୍ଣ୍ଣୟ କରିହୁଏ । ଆଙ୍ଗୁଠି ସିଧା ରଖି ୮ ସପ୍ତାହ ନିମନ୍ତେ ସ୍ପ୍ଲିଣ୍ଟ   ଦିଆଯାଏ । ଆଘାତପ୍ରାପ୍ତ ହେବାର ଏକ ସପ୍ତାହ ମଧ୍ୟରେ ଏହି ଚିକିତ୍ସା ଆରମ୍ଭ କରାଯାଏ । ଏହି ସମୟ ଅବଧିରେ ଆଙ୍ଗୁଠି ବଙ୍କାହୋଇଗଲେ ଭଲ ହେବାକୁ ଅଧିକ ସମୟ ଲାଗେ । ବଡ଼ ହାଡ଼ ଖଣ୍ଡେ ଭାଙ୍ଗିଥିଲେ ଅପରେଶନ ଦରକାର ହୁଏ । ଉପ‌ଯୁକ୍ତ ଚିକିତ୍ସା ନହେଲେ ସ୍ଥାୟୀ ଭାବରେ ବଙ୍କା ରହିଯାଏ ।
ନିଅନ  ( : ) ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୧୦  । ଏହା ଏକ ନିଷ୍କ୍ରିୟ ଗ୍ୟାସ ।
ଚନ୍ଦ୍ରଶେଖର ମାଝି ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋଟପାଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଚନ୍ଦ୍ରଶେଖର ମାଝି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ ଏବଂ ୨୦୨୧ ମସିହାର ସେପ୍ଟେମ୍ବର ମାସରେ ସେ କଂଗ୍ରେସ ଛାଡ଼ି ବିଜେଡିରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ବାଇଜା ବାଇ‌  (ବାଜା ବାଇ ନାମରେ ମଧ୍ୟ ଜଣାଶୁଣା; ୧୭୮୪-୧୮୬୩) ଗ୍ୱାଲିଅରର ମହାରାଣୀ ଏବଂ ଜଣେ ବ୍ୟାଙ୍କର ଥିଲେ  । ସେ ଦୌଲତ ରାଓ ସ୍କିନ୍ଦେଙ୍କର ତୃତୀୟ ପତ୍ନୀ ଥିଲେ । ଦୌଲତ ରାଓଙ୍କ ମୃତ୍ୟୁ ପରେ ସେ ସ୍କିନ୍ଦିଆ ରାଜ୍ୟର ରାଜପ୍ରତିନିଧିର ପଦରେ ପ୍ରବେଶ କରି ୧୮୨୭-୧୮୩୩ ମସିହା ପର୍ଯ୍ୟନ୍ତ ଶାସନ କରିଥିଲେ । ଇଷ୍ଟ ଇଣ୍ଡିଆ କମ୍ପାନୀର ଜଣେ ପ୍ରମୁଖ ପ୍ରତିଦ୍ୱନ୍ଦ୍ୱୀ ଭାବରେ ତାଙ୍କୁ ଶେଷରେ କ୍ଷମତାରୁ ବହିଷ୍କୃତ କରାଯାଇ ସିଂହାସନରେ ତାଙ୍କ ପୋଷ୍ୟପୁତ୍ର ଜାନକୋଜି ରାଓ ସ୍କିନ୍ଦିଆ ଦ୍ୱିତୀୟଙ୍କୁ ସ୍ଥାନ ଦିଆଯାଇଥିଲା । ଜୀବନୀ ବାଇଜା ବାଇ ୧୭୮୪ ମସିହାରେ କାଗଲରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ସଖାରାମ ଘାଟଗେ ଏବଂ ମାତା ସୁନ୍ଦେରାବାଇ  (୧୭୫୦-୧୮୦୯) କୋଲହାପୁରର ଭୋନ୍ସଲେ ଶାସକମାନଙ୍କ ଅଧୀନରେ ସମ୍ଭ୍ରାନ୍ତ ସଦସ୍ୟ ଥିଲେ  । ଫେବୃଆରୀ ୧୭୯୮ ମସିହାରେ ମାତ୍ର ୧୪ ବର୍ଷ ବୟସରେ, ସେ ଗ୍ୱାଲିଅରର ଶାସକ ଦୌଲତ ରାଓ ସ୍କିନ୍ଦେଙ୍କୁ ବିବାହ କରିଥିଲେ । ସେ ଜଣେ ଉତ୍ତମ ଅଶ୍ୱାରୋହୀ ଭାବରେ ଜଣାଶୁଣା ଥିଲେ । ସେ ଖଣ୍ଡା ଏବଂ ବର୍ଚ୍ଛା ଯୁଦ୍ଧରେ ମଧ୍ୟ ତାଲିମ ପ୍ରାପ୍ତ କରିଥିଲେ । ବ୍ରିଟିଶମାନଙ୍କ ସହିତ ମରାଠା ଯୁଦ୍ଧ ସମୟରେ ସେ ନିଜ ସ୍ୱାମୀଙ୍କ ସାଙ୍ଗରେ ଯାଇଥିଲେ, ଏବଂ ସେ ଅସାୟେ ଯୁଦ୍ଧରେ ୱେଲିଙ୍ଗଟନ ଭବିଷ୍ୟତର ରାଜକୁମାର  "ଅର୍ଥର ୱେଲେସ୍ଲି" ଙ୍କ ସହ ଲଢିଥିଲେ । ପ୍ରଶାସନିକ ତଥା ରାଜ କାର୍ଯ୍ୟରେ ସହାୟତା କରିବାକୁ ଦୌଲତ ରାଓ ବାଇଜା ବାଇଙ୍କୁ ପ୍ରଶାସନରେ ଅନ୍ତର୍ଭୁକ୍ତ କରିଥିଲେ । ବାଇଜା ବାଇ ଯୌବନାବସ୍ଥାରେ ନିଜ ପିତାଙ୍କ ବ୍ରିଟିଶ ବିରୋଧୀ ଆଭିମୁଖ୍ୟକୁ ଗ୍ରହଣ କରିଥିବା ଜଣାପଡିଛି । ବ୍ରିଟିଶ ଅଭିଯାନ ସମୟରେ ସେ ନିଜ ସ୍ୱାମୀଙ୍କୁ ପିଣ୍ଡାରିସ ବିରୋଧରେ ପେଶୱା ବାଜି ରାଓ ଦ୍ୱିତୀୟଙ୍କୁ ସମର୍ଥନ କରିବାକୁ ଅନୁରୋଧ କରିଥିଲେ । ଯେତେବେଳେ ଦୌଲତ ରାଓ ବ୍ରିଟିଶର ଦାବି ଉପସ୍ଥାପନ କରିଥିଲେ, ସେତେବେଳେ ସେମାନେ ଭୟଭୀତ ହୋଇ ସେମାନଙ୍କୁ ଦୋଷାରୋପ କରିଥିଲେ । ସ୍କିନ୍ଦିଆ ଅଜମେରଙ୍କୁ ବ୍ରିଟିଶ ନିକଟରେ ସମର୍ପଣ କରିବାକୁ ମଧ୍ୟ ସେ ଦୃଢ଼ ବିରୋଧ କରିଥିଲେ । ସମ୍ପତି ବାଇଜା ବାଇଙ୍କ ଚାଣକ୍ୟ ତଥା କଳା ଏବଂ ଧର୍ମ ସମର୍ଥନର ଅନେକ ଅବଶିଷ୍ଟାଂଶ ରହିଛି । ସେ ଜଣେ ରାଣୀ ଏବଂ ଯୁଗଳ ଭାବରେ ସେ ସ୍କିନ୍ଦିଆ ଡୋମେନ ତଥା ଉତ୍ତର ଭାରତର ପବିତ୍ର ସ୍ଥାନଗୁଡିକରେ ମନ୍ଦିର ଏବଂ ପୂଜାପାଠ କରିଛନ୍ତି । ବନାରସରେ, ବାଇଜା ବାଇ ୧୮୨୮ ମସିହାରେ ଜ୍ଞାନଭାପୀ କୂଅ ଚାରିପାଖରେ ସ୍ତମ୍ଭ ନିର୍ମାଣ କରିଥିଲେ । ୧୮୩୦ ମସିହାରେ, ସେ ନଦୀ କୂଳରେ ଥିବା ଏକ ବୃହତ ଘାଟ ମଧ୍ୟରୁ ସ୍କିନ୍ଦିଆ ଘାଟର ଦକ୍ଷିଣ ବସ୍ତି ନିକଟରେ ଏକ ମନ୍ଦିର ମଧ୍ୟ ନିର୍ମାଣ କରିଥିଲେ । ସ୍କିନ୍ଦିଆ ରାଜଧାନୀ ଦୌଲତ ରାଓଙ୍କଦ୍ୱାରା ଗ୍ୱାଲିଅରକୁ ସ୍ଥାନାନ୍ତରିତ ହେବା ପୂର୍ବରୁ, ରାଜ୍ୟର ପ୍ରଥମ ସହର ଉଜ୍ଜୟିନୀ ଥିଲା । ସହରର ଦାୟିତ୍ୱରେ ଥିବା ସମୟରେ, ୧୮୪୮ ମସିହାରେ, ବାଇଜା ବାଇ ସେଠାରେ ଗୋପାଳ କୃଷ୍ଣ ମନ୍ଦିର ନିର୍ମାଣ କରିଥିଲେ । ୧୮୫୦ ମସିହାରେ, ତାଙ୍କ ନାମରେ ଗ୍ୱାଲିଅରର ମୋତି ମହଲ ପ୍ରାସାଦ ପରିସରରେ ବାଇଜତାଲ ନାମକ ଏକ ଜଳଭଣ୍ଡାର ନିର୍ମାଣ କରାଯାଇଥିଲା ।
ଭାସ୍ୱତୀ ବସୁ  (ଜନ୍ମ: ୫ ମାର୍ଚ୍ଚ ୧୯୭୩) ଜଣେ ଓଡ଼ିଆ ଟେଲିଭିଜନ, ଚଳଚ୍ଚିତ୍ର ଓ ମଞ୍ଚ ଅଭିନେତ୍ରୀ  । ତାଙ୍କ ଅଭିନୀତ ଓଡ଼ିଆ କଥାଚିତ୍ର ମଧ୍ୟରେ ଜୀବନ ମୃତ୍ୟୁ, କଥାନ୍ତର ଓ କ୍ଷଣିକା- ଦ ଲସ୍ଟ ଆଇଡି‌ଆ ଆଦି ଅନ୍ୟତମ । କଥାନ୍ତରରେ ନିଜ ଅଭିନୟ ନିମନ୍ତେ ସେ ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାରରେ ସମ୍ମାନୀତ ହୋଇଥିଲେ । କଳା ନିର୍ଦ୍ଦେଶକ ଅସୀମ ବସୁ ତାଙ୍କର ପିତା ଥିଲେ । ପ୍ରାରମ୍ଭିକ ଜୀବନ ଓ ପରିବାର ଭାସ୍ୱତୀ ବସୁ ୧୯୭୩ ମସିହା ମାର୍ଚ୍ଚ ୫ ତାରିଖରେ ଓଡ଼ିଶାର ଭୁବନେଶ୍ୱରସ୍ଥିତ ବାପୁଜୀ ନଗରଠାରେ ଜନ୍ମଗ୍ରହଣ କରିଥିଲେ । ତାଙ୍କ ମାଆ ଗୀତା ବସୁ ଓ ବାପା ଖ୍ୟାତନାମା ଚିତ୍ରକର, ଅଭିନେତା, ନିର୍ଦ୍ଦେଶକ, ସାହିତ୍ୟିକ ଏବଂ କଳା ନିର୍ଦ୍ଦେଶକ ଅସୀମ ବସୁ । ଭାସ୍ୱତୀ ବସୁ ଉତ୍କଳ ସଙ୍ଗୀତ ମହାବିଦ୍ୟାଳୟରୁ ଡ୍ରାମାରେ ସ୍ନାତକୋତ୍ତର କରିଛନ୍ତି । ଅଭିନୟ ଜୀବନ ଭାସ୍ୱତୀ ବସୁ ୨୦୦୫ ମସିହାରେ ରାଜୁ ମିଶ୍ରଙ୍କ ନିର୍ଦ୍ଦେଶିତ ଓଡ଼ିଆ ଚଳଚ୍ଚିତ୍ର ଜୀବନ ମୃତ୍ୟୁ ଦେଇ ପ୍ରଥମ କରି ଓଡ଼ିଆ ଚଳଚ୍ଚିତ୍ରରେ ଅଭିନୟ ଆରମ୍ଭ କରିଥିଲେ । ତାଙ୍କ ଅଭିନୀତ ଦ୍ୱିତୀୟ ଚଳଚ୍ଚିତ୍ର ଥିଲା ୨୦୦୬ରେ ମୁକ୍ତିଲାଭ କରିଥିବା କଥାନ୍ତର । ଏହାର ନିର୍ଦ୍ଦେଶନା ଦେଇଥିଲେ ହିମାଂଶୁ ଖଟୁଆ ଓ ଏଥିରେ ତାଙ୍କର ସହ କଳାକାରମାନେ ଥିଲେ ଅନୁ ଚୌଧୁରୀ, ଦେବପ୍ରସାଦ ଦାଶ, ଚୌଧୁରୀ ଜୟପ୍ରକାଶ ଦାସ, ଚୌଧୁରୀ ବିକାଶ ଦାସ, ମିହିର ସ୍ୱାଇଁ, ଚକ୍ରଧର ଜେନା, ମାମୁନି ମିଶ୍ର ପ୍ରମୁଖ । ସେ ୨୦୧୭ର ଓଡ଼ିଆ କଥାଚିତ୍ର କ୍ଷଣିକା- ଦ ଲସ୍ଟ ଆଇଡି‌ଆରେ ଅଭିନୟ କରିଥିଲେ । ଏହି କଥାଚିତ୍ରଟିର ନିର୍ମାଣ କରିଥିଲେ ଅମର୍ତ୍ତ୍ୟ ଭଟ୍ଟାଚାର୍ଯ୍ୟ ଓ ଚୌଧୁରୀ ବିକାଶ ଦାସ, ସୁଶାନ୍ତ ମିଶ୍ର, ଅମୃତା ଚୌଧୁରୀ, ସ୍ୱସ୍ତିକ ଚୌଧୁରୀ, ହୃଷିକେଶ ଭୋଇ ଆଦି କଳାକାରମାନେ ଏହାର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ସୁନା ପଞ୍ଜୁରୀ, ୧୯୯୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁବାସ ରାଉତ । ଶଙ୍କର କିନ୍ନାଗି ଏହି କଥାଚିତ୍ରଟିର କାହାଣୀ ରଚନା କରିଥିଲେ ଓ ଶୀର୍ଷାନନ୍ଦ ଦାସ କାନୁନ୍‌ଗୋ ଏହାର ସଂଳାପ ରଚନା କରିଥିଲେ । ରବି କିନ୍ନାଗି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ବୈଶ୍ୟରାଜ କାଶୀବିଶ୍ୱନାଥ ରାଜୁ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ବ୍ରହ୍ମପୁର ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ବୈଶ୍ୟରାଜ କାଶୀବିଶ୍ୱନାଥ ରାଜୁ ଜଣେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
କଥାଦେଲି ମଥାଛୁଇଁ, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ଶୈଳେନ୍ଦ୍ର ପରିଡ଼ା । ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମାନନ୍ଦ ଏବଂ ଗୀତ ରଚନା କରିଥିଲେ ଅରୁଣ ମନ୍ତ୍ରୀ ଏବଂ ସୁବ୍ରତ ସ୍ୱାଇଁ । ରିୟା ଦେ ନାୟିକା ଭୂମିକାରେ ଅଭିନୟ କରିଥିବା ବେଳେ ଅଭିଶେକ ରଥ ଏବଂ ଅମନ ଦୁଇଜଣ ସମାନ୍ତରଳ ନାୟକ ଥିଲେ । ଅଭିନୟ କରିଥିବା ଅନ୍ୟାନ୍ୟ ପ୍ରମୁଖ ଅଭିନେତା ଗଣ ହେଲେ, ପ‌ପୁ ପମ ପମ, ପିଣ୍ଟୁ ନନ୍ଦ, ବିଜୟ ମହାନ୍ତି, ମିହିର ଦାସ, ସଲିଲ ମିତ୍ର । ୧୦ ନଭେମ୍ବର ୨୦୧୬ରେ ଏହି ଚଳଚ୍ଚିତ୍ରର ମହୁରତ ଝାରପଡ଼ାର ଦୁର୍ଗାପୂଜା ମଣ୍ଡପରେ ଅନୁଷ୍ଠିତ ହୋଇଥିଲା । ଏହି ଅବସରରେ ଅଭିଶେକ, ରିୟା, ଅମନ, ପ୍ରେମାନନ୍ଦ ଆଦି ଯୋଗଦେଇଥିଲେ । ଅଭିନୟ ଏହି ଚଳଚ୍ଚିତ୍ରରେ ମାଧ୍ୟମରେ ଅମନ ନାୟକ ରୂପେ ପ୍ରଥମ କରି ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହା ପୂର୍ବରୁ ସେ ଅନେକ ମଞ୍ଚ ଅଭିନୟ ଏବଂ ଛୋଟ ପରଦାରେ ଅଭିନୟ କରିଥିଲେ । କଥାଦେଲି ମଥାଛୁଇଁ ଚଳଚ୍ଚିତ୍ରରେ ଅଭିନୟ କରିଥିବା ପ୍ରମୁଖ କଳାକାରମାନ ହେଲେ: ଅଭିଶେକ ରଥ- କ୍ରିଶ୍ ରିୟା ଦେ- ଲେଖା ଅମନ- ଜିତ୍ ପପୁ ପମ ପମ- ଷଣ୍ଢ ମିହିର ଦାସ ପିଣ୍ଟୁ ନନ୍ଦ ବିଜୟ ମହାନ୍ତି- ପ୍ରତାପ ବାବୁ ସଲିଲ ମିତ୍ର ଚାନ୍ଦିନୀ ଜେନା- ଟୁଇଁ କାହାଣୀ ପିତୃମାତୃହୀନ ଏକ ପିଲାକୁ ଛୋଟ ବେଳୁ ବଡ଼ କରି ତା 'ର ଭଲ ଭବିଷ୍ୟତଟିଏ ଗଠନ କରିବାକୁ ଆଶା ରଖିଥିଲେ ତା' ର ଜେଜେ । ଏହିପରି ମୂଳ କାହାଣୀରେ ନିର୍ମିତ ହୋଇଥିଲା ଏହି ଚଳଚ୍ଚିତ୍ରଟି । ଜିତ୍‌ର ପ୍ରେମରେ ପଡ଼େ ଲେଖା । ହେଲେ ପରିବାର ଏହି କଥାକୁ ଗୁରୁତ୍ୱ ଦିଅନ୍ତି ନାହିଁ, ସେଥିପାଇଁ ଉଭୟ ଘର ଛାଡ଼ି ସ‌ହରକୁ ପଳେଇ ଆସନ୍ତି । ସେମାନଙ୍କ ସ‌ହ ଦେଖାହୁଏ ଜଣେ କୋଟିପତି ପ୍ରତାପବାବୁଙ୍କ ସ‌ହ, ଯିଏ ସେମାନଙ୍କ ଆଶ୍ରୟ ଦିଅନ୍ତି । ବଞ୍ଚିରହିବା ପାଇଁ ସଂଘର୍ଷ ଜାରି ରଖେ ଅମନ । ଯେମିତି ହେଲେ ବି ଅର୍ଥ ଉପାର୍ଜନ କରି ନିଜେ ବଞ୍ଚି ରହିବା ସ‌ହ ଲେଖାକୁ ମଧ୍ୟ ଭଲରେ ରଖିପାରିବ । ହେଲେ ତାକୁ କୌଣସି ମତେ ମିଳିପାରେନି ସଫଳତା । ପ୍ରତାପ ବାବୁଙ୍କର ନାତି ହେଉଛି କ୍ରିଶ୍ । ଯିଏକି ଜିତ୍‌କୁ ଟଙ୍କା ଦେଇ ଏକ ବ୍ୟବସାୟ ଆରମ୍ଭ କରିବାର ପ୍ରସ୍ତାବ ଦିଏ । ମାତ୍ର ସର୍ତ୍ତ ରହେ କି ଲେଖା ସବୁଦିନ ପାଇଁ କ୍ରିଶ୍‌ର ହୋଇଯିବ । କ୍ରିଶ୍ ଅର୍ଥ ବଦଳରେ ଭଲ ପାଇବା ପାଏ ଏବଂ ଜିତ୍ ଭଲ ପାଇବା ବଦଳରେ ପାଏ ଅର୍ଥ । ଏହିସବୁର ପରିଣତି ଦେଖାଯାଇଛି ଅନ୍ତିମ ପର୍ଯ୍ୟାୟରେ । ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶାନ ଦେଇଥିଲେ ପ୍ରେମ ଆନନ୍ଦ । ଅରୁଣ ମନ୍ତ୍ରୀ, ଶରଣାରବିନ୍ଦ ଏବଂ ସୁବ୍ରତ ସ୍ୱାଇଁ ଚଳଚ୍ଚିତ୍ରର ଗୀତଗୁଡ଼ିକର ରଚନା କରିଥିଲେ ।
ରତ୍ନମାଳୀ ଜେମା  (୨୧ ସେପ୍ଟେମ୍ବର ୧୯୨୦ - ୨୯ ଜାନୁଆରୀ ୨୦୧୪) ଜଣେ ଓଡ଼ିଆ ରାଜନୀତିଜ୍ଞା ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଏରସମା ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରତ୍ନମାଳୀ ଜେମା ୧୯୨୦ ମସିହାର ସେପ୍ଟେମ୍ବର ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଜଗଦୀଶ ଚନ୍ଦ୍ର ନରେନ୍ଦ୍ର ବାହାଦୁର ଓ ପତିଙ୍କ ନାମ ନାରାୟଣ ବୀରବର ସାମନ୍ତ । ତାଙ୍କ ପତି ନାରାୟଣ ସାମନ୍ତ ଜଣେ ରାଜନେତା ଥିଲେ ଏବଂ ବିଧାୟକ ଭାବରେ ଓଡ଼ିଶା ବିଧାନ ସଭାରେ କାର୍ଯ୍ୟ କରିଥିଲେ । ରାଜନୈତିକ ଜୀବନ ରତ୍ନମାଳୀ ଜେମା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଭାବରେ ଏରସମା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୨୦୬୬୫ ଖଣ୍ଡ ଭୋଟ ପାଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ କମ୍ୟୁନିଷ୍ଟ ପାର୍ଟିର ପ୍ରାର୍ଥୀ ଲୋକନାଥ ଚୌଧୁରୀଙ୍କୁ ୩୭୦୮ ଖଣ୍ଡ ଭୋଟ୍‌ରେ ପରାସ୍ତ କରି ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ସମୁଦାୟ ୧୦ ଜଣ ମହିଳା ପ୍ରାର୍ଥୀ ନିର୍ବାଚନ ଲଢ଼ିଥିଲେ ଏବଂ ନବକୁମାରୀଙ୍କ ସମେତ ସମୁଦାୟ ଚାରି ଜଣ ହିଁ ନିର୍ବାଚିତ ହୋଇଥିଲେ । ମୃତ୍ୟୁ ରତ୍ନମାଳୀ ଜେମା ୨୦୧୪ ମସିହାର ଜାନୁଆରୀ ୨୯ ତାରିଖରେ ୯୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ନୀଳକଣ୍ଠେଶ୍ୱର ଶିବ ମନ୍ଦିର ଓଡ଼ିଶାର ରାୟଗଡ଼ା ଜିଲ୍ଲାରେ ଅବସ୍ଥିତ ଏକ ମହାଦେବ ମନ୍ଦିର । ଏକଦା ବୌଦ୍ଧ ଦାର୍ଶନିକ ଧର୍ମକୀର୍ତ୍ତି ଏଠାରେ ରହିବାର ଅନୁମାନ କରାଯାଏ । ମନ୍ଦିରସ୍ଥ ପଥରରେ ଖୋଦିତ ପାଲି ଭାଷାରେ ଲିଖିତ ଶୀଳାଲିପିରୁ ଏହି ପ୍ରମାଣ ମିଳେ । ଭୌଗୋଳିକ ଅବସ୍ଥିତି ପଦ୍ମପୁର ସହରର ସଂଲଗ୍ନ ଏକ ଛୋଟ ପାହାଡ ଉପରେ ଏହି ମନ୍ଦିରଟି ପ୍ରତିଷ୍ଠିତ । ପର୍ବ ପର୍ବାଣି ଏହା ଏକ ଶୈବ ପୀଠ ହୋଇଥିବାରୁ ମହାଶିବରାତ୍ରି ପର୍ବ ମହାଡ଼ମ୍ବରରେ ପାଳିତ ହୁଏ । ଅନ୍ୟାନ୍ୟ ପର୍ବ ମଧ୍ୟ ଏଠାରେ ପାଳିତ ହୁଏ । କାର୍ତ୍ତିକ ମାସରେ ଖାସ କରି ସୋମବାର ମାନଙ୍କରେ ଏଠାରେ ପ୍ରବଳ ଭିଡ଼ ପରିଲକ୍ଷିତ ହୁଏ ।
ଜେମିଫ୍ଲୋକ୍ସାସିନ  (ଇଂରାଜୀ ଭାଷାରେ ), ଫ୍ୟାକ୍ଟିଭ୍ ଏହାର ଏକ ବେପାର ନାମ, ହେଉଛି ଏକ ଆଣ୍ଟିବାୟୋଟିକ ଯାହା ବର୍ଦ୍ଧିତ କ୍ରନିକ ଅବ୍‌ସ୍ଟ୍ରକ୍ଟିଭ୍ ପଲ୍‌ମୋନାରି ଡିଜିଜ ଏବଂ ମୃଦୁରୁ ମଧ୍ୟମ ଧରଣର ନିମୋନିଆ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଗନରିଆ ରୋଗ ପାଇଁ ମଧ୍ୟ ବ୍ୟବହୃତ ହୋଇପାରେ । ଅନ୍ୟ ବିକଳ୍ପ ଔଷଧ ଗୁଡ଼ିକ ଉପଯୁକ୍ତ ନ ହେଲେ ସାଧାରଣତଃ ଏହା ବ୍ୟବହୃତ ହୁଏ  ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଅଇ, ରାସ, ମୁଣ୍ଡବିନ୍ଧା ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଟେଣ୍ଡନ୍ ଛିଣ୍ଡିବା, ଲଙ୍ଗ କ୍ୟୁଟି ସିଣ୍ଡ୍ରୋମ, ଆନାଫାଇଲାକ୍‌ସିସ, ପେରିଫେରାଲ୍ ନିଉରୋପାଥି, ସାଇକୋସିସ୍ ଏବଂ କ୍ଲୋଷ୍ଟ୍ରିଡିଅମ ଡିଫିସିଲ ସଂକ୍ରମଣ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଫ୍ଲୋରୋକୁଇନୋଲୋନ ପରିବାରର ଏକ ସଦସ୍ୟ ଅଟେ । ୨୦୦୩ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଜେମିଫ୍ଲୋକ୍ସାସିନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୩୨୦ ମିଗ୍ରା ବିଶିଷ୍ଟ ୫ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୨୨୦ ଡଲାର ଥିଲା । ସେଠାରେ ୨୦୧୫ ମସିହାରୁ ଏହାର ଉତ୍ପାଦନ କରିବାର ଅଧିକାରକୁ ନେଇ ବିବାଦ ହେତୁ ଔଷଧର ଅଭାବ ଦେଖାଦେଇଛି ।
ଗୁନ୍ଥାକାଲ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ଆନନ୍ତପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଗୁନ୍ଥାକାଲ ୧୫.୧୭୧୩ ଉତ୍ତର ଅକ୍ଷାଂଶ ଓ ୭୭.୩୬୫୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଗୁନ୍ଥାକାଲ ସହରର ମୋଟ ଜନସଂଖ୍ୟା ୧୧୭୪୦୩ ଅଟେ । ସେଥି ମଧ୍ୟରୁ ୫୦.୫୬% ଜଣ ପରୁଷ ହୋଇଥିବା ବେଳେ ୪୯.୪୪% ଜଣ ନାରୀ ଅଟନ୍ତି । ଗୁନ୍ଥାକାଲର ସାକ୍ଷରତା ହାର ୬୪.୬୬% ଅଟେ । ଏହା ଜାତୀୟ ହାରଠାରୁ ୦.୧୮% ପ୍ରତିଶତ ଅଧିକ ଅଟେ । ସେଥିରୁ ୩୭.୪୬% ପ୍ରତିଶତ ପୁରୁଷ ଓ ୨୭.୧୯% ନାରୀ ଅଟନ୍ତି । ୧୦.୫୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ଗୁନ୍ଥାକାଲର ସରକାରୀ ଭାଷା ଅଟେ ।